U poslednja 24 sata u Srbiji su zabeležena 83 slučaja koronavirusa. Od posledica kovid-19 preminula je jedna osoba, saopšteno je na sajtu covid19.rs.\nU srpskim sredinama jedan novooboleli\nU srpskim sredinama na Kosovu, prema najnovijim podacima, zabeležen je jedan slučaj infekcije koronavirusom, dok je sedam lica izlečeno, saopšteno je danas iz Kriznog štaba opštine Kosovska Mitrovica.\nMladići iz Babinog Mosta pušteni na kućno lečenje\nSrpski mladići iz Babinog Mosta, koji su povređeni sinoć kada ih je napala grupa od šestorice Albanaca iz istog sela, stabilno su i pušteni su na kućno lečenje, potvrdio je Kontakt Plus radiju dežurni hirurg u Zdravstvenom centru u Kosovskoj Mitrovici, dr Ljubiša Milošević.\nĐurić: Jasna platforma za razgovore\nDirektor Vladine Kancelarije za KiM Marko Đurić je rekao za RTS da kosovski premijer Avdulah Hoti obmanjuje javnost o sadržini predstojećih razgovora u Vašingtonu.\nObezbeđen krov nad glavom za 58 porodica u Leposaviću\nPomoćnik direktora Kancelarije za Kosovo i Metohiju Petar Petković i predsednik Privremenog organa opštine Leposavić Zoran Todić, uručili su ključeve stanarima 58 stanova, u tri stambene zgrade u ulici Dositeja Obradovića, u Leposaviću, koje su izgrađene sredstvima Vlade Republike Srbije.\nOpozicija proglasila pobedu na izborima u Crnoj Gori\nOpozicija u Crnoj Gori proglasila je sinoć pobedu na izborima u toj zemlji. Posle vladavine duge više od 30 godina Milu Đukanoviću izmiče vlast?\nSlavlje na ulicama Kosovske Mitrovice posle crnogorskih izbora\nGrađani Kosovske Mitrovice proslavili su sinoć opozicione rezultate izbora u Crnoj Gori, nakon zatvaranja biračkih mesta.\n"I na Kosovu će biti malo više slobode"\n"Iz perspektive Kosova je vrlo važno da je Crna Gora slobodna, jer će samim tim na Kosovu biti malo više slobode za sve nas koji živimo u svim mogućim ograničenjima kada su slobode u pitanju. Svi pokušaji falsifikovanja i oduzimanja svetinja mogu se završiti loše za sve one koji se ponašaju kao Milo Đukanović", kaže za RTV Kim novinar i književnik Živojin Rakočević, dan nakon izbora u Crnoj Gori.\nVučić na Bledskom forumu sa Lajčakom, telefonski razgovor i sa Merkel\nRadulović: Pobedu izborila Srpska pravoslavna crkva\nPredsednik Udruženja Crnogoraca „Lovćen“ Lazar Radulović kazao je za RTV Kim da je činjenica da je pobedu na parlamentarnim izborima u Crnoj Gori „izvojevala Srpska pravoslavna crkva“. Formiranje vlade neće biti lako, smatra on.\nDelegacija kosovske vlade otputovala je u Vašington na dijalog sa predstavnicima zvaničnog Beograda 4. septembra na poziv izaslanika američkog predsednika Ričarda Grenela.\nŠarčević: Početak školske godine na Kosovu će malo kasniti\nMinistar prosvete Mladen Šarčević izjavio je danas da je sve spremno za početak nove školske godine na teritoriji Srbije, ali i da će početak nastave na Kosovu “malo kasniti, jer vlast na Kosovu nije kooperativna”.\nNa Kosovu preminulo još devet osoba, 120 novoobolelih\nPrema podacima Nacinalnog instituta za javno zdravlje na Kosovu je koronavirusom inficirano još 120 lica. Preminulo je još devet osoba.\nU Srbiji 41 novozaraženi, dve osobe preminule\nU poslednja 24 sata u Srbiji je zabeležen 41 slučaj koronavirusa. Od posledica kovid-19 preminule su još dve osobe, saopšteno je na sajtu covid19.rs.\nPredsednik Srbije Aleksandar Vučić preneo je novinarima na Bledu da je imao odličan telefonski razgovor sa nemačkom kancelarkom Angelom Merkel, kao i da ga je ohrabrila pred put u Vašington i Brisel.\nProces dijaloga između Beograda i Prištine biće dinamizovan, izjavio je specijalni izaslanik EU za dijalog dve strane Miroslav Lajčak, navodeći da će se partneri EU u Briselu sastajati nekoliko puta mesečno kako bi se što je pre moguće postiglo sveobuhvatno rešenje.\nBritanija donirala Komisiji za nestala lica opremu za terensko istraživanje\nVelika Britanija je predala Srbiji opremu za terensko istraživanje radi pronalaska posmrtnih ostataka osoba koje se vode kao nestale tokom oružanih sukoba na prostoru bivše Jugoslavije.


Početak/Hronika/Sa paketom marihuane pokušali na motoru da pobegnu od policije\nPripadnici Ministarstva unutrašnjih poslova u Nišu uhapsili su V. Ž. (1985) i D.S. (1991) iz ovog grada, zbog postojanja osnova sumnje da su izvršili krivično delo neovlašćena proizvodnja i stavljanje u promet opojnih droga.\nOni su se, kako se sumnja, sinoć, oko 22 časa, oglušili o naređenje policije da zaustave motocikl, pokušali da pobegnu i tom prilikom udarili u putničko vozilo, pričinivši manju materijalnu štetu. Policija ih je brzo sustigla i u jakni D.S. pronašla paket sa 104 grama marihuane, navodi se u saopštenju policije.\nPo nalogu Višeg javnog tužilaštva u Nišu, D.S. i V.Ž. je određeno zadržavanje do 48 časova i oni će, uz krivičnu prijavu, biti privedeni tužiocu.\nHapšenje Marihuana policija Potera


Generalna skupština UN-a usvojila rezoluciju protiv cionističkog režima - Otpor\nGeneralna skupština UN-a usvojila je u petak rezoluciju sa 156 glasova za i 7 protiv za rezoluciju o „vladavini Palestinaca i arapskih stanovnika okupiranog sirijskog Golana nad njihovim prirodnim resursima na teritorijama koje je okupirao Izrael .”\nRezolucija naglašava neotuđivo pravo palestinskog naroda, kao i arapskog stanovništva koje živi na okupiranom sirijskom Golanu da koristi svoje prirodne resurse, uključujući zemlju, vodu i energiju, i poziva izraelski režim kao okupatorsku silu da zaustavi eksploataciju resursa u okupiranim teritorijama nelegalno.\nRezolucija također poziva cionistički režim da ispuni svoje obaveze prema međunarodnom pravu, uključujući međunarodno humanitarno pravo, i da odmah i potpuno obustavi politiku i radnje poduzete za promjenu statusa i prirode okupiranih teritorija.\nU drugom dijelu rezolucije, od cionističkog režima se traži da obustavi sve radnje koje štete životnoj sredini okupiranih teritorija i ugrožavaju zdravlje ljudi na tom području, uključujući i aktivnosti cionističkih doseljenika u tom pogledu.\nZaustavljanje uništavanja kritične infrastrukture, uključujući vodovodne cijevi, kanalizacione mreže i dalekovode, kao i konfiskaciju palestinskih domova, poljoprivrednog zemljišta i bunara za vodu, također se traže od Izraela u ovoj rezoluciji.\nTags: Cionisticki režimUN\nIzraelski policajci istukli fotografa Associated Pressa u Istočnom Jerusalemu\nUN: Afganistan država s najviše stradale djece u svijetu


Uvodni tekst (Osnovne činjenice):\nDobro došli na web stranicu Centralne banka Bosne i Hercegovine (CBBiH) posvećenu finansijskoj edukaciji i inkluziji stanovništva u BiH.\n“Podizanje svijesti i edukacija stanovništva o ulozi CBBiH i podizanje nivoa znanja kako bi svi građani mogli da prepoznaju prednosti dostupnih finansijskih usluga i koriste ih s razumijevanjem na racionalan i siguran način.”\n“Djelovanjem putem medija i drugih dostupnih platformi, kreiranjem i objavljivanjem odgovarajućih edukacijskih materijala, direktnim kontaktom sa sadašnjim i budućim korisnicima usluga te edukovanjem budućih edukatora, samostalno ili kroz saradnju s partnerskim institucijama, CBBiH će kontinuirano raditi na stvaranju svijesti o potrebi za edukacijom te, u okviru svojih kapaciteta i nadležnosti, raditi na prenosu znanja na ciljne skupine.”\nZašto finansijska edukacija i inkluzija u CBBiH?\nCBBiH je u posljednjih nekoliko godina pokrenula, samostalno i u saradnji s partnerskim organizacijama, niz aktivnosti na podizanju nivoa finansijske edukacije i inkluzije stanovništva u Bosni i Hercegovini. Razlog zbog čega CBBiH insistira na stavljanju ove teme u fokus, jeste činjenica da CBBiH predsjedava Stalnim odborom za finansijsku stabilnost i koordinira djelatnosti entitetskih agencija za bankarstvo, te tako ima značajnu ulogu u održavanju finansijske stabilnosti u državi. Sva navedena tijela, uz dodatak Agencije za osiguranje depozita Bosne i Hercegovine, predstavljaju mrežu finansijske stabilnosti i u okviru svog mandata dužni su činiti sve da bi tu stabilnost i održali.\nJedan od bitnijih segmenata tih aktivnosti jesu i finansijska edukacija i inkluzija, koji su preduslov da bi stanovništvo donosilo racionalne finansijske odluke. Ovakve aktivnosti za posljedicu imaju obezbjeđivanje dodatne stabilnosti cijelom sistemu.\nWeb CBBiH kao platforma za učenje\nJedan od rezultata aktivnosti CBBiH na području finansijske edukacije i inkluzije je i kreiranje ove web stranice, koja sadrži edukacijski materijal. Njen osnovni cilj je unapređenje spoznaje o finansijama i finansijskim uslugama te generalno širenje znanja o ovom segmentu života. Funkcionisanje finansijskih usluga, kao i njihova transparentnost, u velikoj mjeri zavise od razumijevanja te oblasti od strane zainteresovanih lica. Svim zainteresovanim licima potrebno je pružiti dovoljno informacija da bi uspjela razumjeti osnovne finansijske pojmove i naučila da ih koriste pravilno. Dobra informisanost o ovoj materiji preduslov je za podsticanje efektivne i široke, a ponajviše pravilne upotrebe dostupnih finansijskih usluga, za podsticanje štednje i efikasnijeg upravljanja novcem, za podsticanje odgovornog investiranja i sl. Navedeno može doprinijeti unapređenju poslovnog okruženja, a daje i doprinos efikasnoj zaštiti potrošača, korisnika finansijskih usluga, prevencijom potencijalnih problema.\nStoga, na ovoj web stranici biće obrađivani, kreirani i objavljivani materijali koji opisuju navedenu tematiku (osnovne informacije o novcu generalno, o domaćoj valuti, o ulozi CBBiH, o štednji i dr.) na stručan i edukativan način. Materijali će biti kreirani za sve starosne skupine, odnosno za sve slojeve društva i obrađeni na način koji omogućava pružanje dovoljno informacija onima koji nisu eksperti u ovim oblastima a u potrazi su za osnovnim teoretskim znanjem i informacijama. Uz navedeno, posjetioci na ovoj web stranici mogu pronaći kalendar aktivnosti, saopštenja, prigodne kvizove te foto galerije s događaja posvećenih ovoj temi, a zainteresovane institucije/organizacije mogu da podnesu i zahtjev za posjetu CBBiH.\nU skoroj budućnosti, aktivnosti na polju finansijske edukacije i inkluzije biće proširene i na ostale online kanale CBBiH – YouTube i Twitter.\nUSAID, u partnerstvu sa CBBiH, pomogao je objavljivanje edukacijskog materijala u elektronskom formatu na web stranici CBBiH. Agencija za međunarodni razvoj Sjedinjenih Američkih Država (USAID) je pregledala ovu publikaciju. Napisali su je, za web stranicu CBBiH koja sadrži edukacijski materijal, konsultanti Esma Mustajbašić i Almir Peštek za Partnerstvo za unapređenje ekonomskih reformi (PARE). Stavovi izneseni u ovoj publikaciji nužno ne odražavaju stavove Američke agencije za međunarodni razvoj niti Vlade SAD. Osnovna web aplikacija CBBiH i ukupan ostali sadržaj (isključujući edukacijski materijal) ostaju isključivo autorsko pravo i vlasništvo CBBiH.\nCBBiH aktivnosti na finansijskoj edukaciji i inkluziji trenutno realizuje u saradnji i uz podršku Evropskog fonda za jugoistočnu Evropu – EFSE Development Facility (EFSE DF).\nProgram za doznake i plaćanja podržava Švajcarska vlada i implementira Svjetska banka u saradnji sa Centralnom bankom Bosne i Hercegovine.\nSaznaj sve o novcu


Šabačke konjičke svečanosti - Glas Podrinja\nZa vikend 21. i 22. jula, od 16 Časova\nNajprestižnija među velikim trkama – Memorijal kralja Aleksandra, trčaće se jedanaesti put na Šabačkom hipodromu, kao najznačajniji okršaj sedmih Šabačkih konjičkih svečanosti. Puna start mašina, bogat i raznovrstan program, izbor najšarmantnije dame Šabačkog hipodroma, paradu fijakera i veštine najmlađih voltižera na “mestu dobrih susreta”\nTokom predstojećeg vikenda, u subotu i nedelju – 21. i 22. jula, Šabački hipodrom biće poprište okršaja najboljih galopera ovih prostora na sedmim Šabačkim konjičkim svečanostima, dvodnevnom prazniku galopa, kako poklonici konjičkog sporta nazivaju ovaj događaj. Glavni događaj i ove godine biće trka Memorijal kralja Aleksandra na 2.400 metara, koja je na programu u nedelju. Sudeći prema upisu, galopski okršaj iskusnih grla za kraljev lovor i ove godine biće vrlo zanimljiv i neizvestan.\nU borbu će, u punoj start mašini, krenuti pobednik Mađarskog derbija 2016. Merion, pobednik Srpskog derbija 2016. godine Jaffy, drugi u ovogodišnjoj trogodačkoj “trci života” Smiling, dva puta drugoplasirani u Memorijalu Ornament, potomak čuvenog Galilea, dvostruki pobednik u ovoj sezoni Rhett Buttler, osvajač Srpskog trajala Ivo Džima, osvajač Kostolca Ile de France, prva na cilju u trci Ivanjdan Sunshine Girl, najbolje starije grlo 2017. u Šapcu Ogon, a, osim njih i Rabi, Argentario i Atila Trlić – što sve najavljuje žestoku borbu na svakom od 2.400 metara, koliko će se trčati u ovoj trci u nedelju.\nGaloperi će se, tokom dva dana svečanosti, na šabačkoj stazi nadmetati u još devet trka – među kojima su okršaji na 1.600 m – Ženska i Šabačka milja, Memorijal Dragana Kiće Popovića na 1.800, Omice i ždrepci na 2.000 i Dvogodački kup na 1.350m.\nOrganizatori KK “Džokej klub Šabac” i Turistička organizacija grada Šapca najavljuju i bogat prateći program. Tradicionalno će biti izabrana najšarmantnija dama na Šabačkom hipodromu, uz reviju šešira modne kuće “NF šeširi i asesoari” iz Novog Sada. U pauzama između trka posetioci mogu uživati u paradi fijakera i izboru najlepše zaprege, a spremnost u trci na 100 metara pokazaće i jahači.\nI ove godine očekuje se veliki broj posetilaca, jer je Šabački hipodrom poslednjih godina postao oaza i mesto okupljanja poklonika konjičkog sporta iz celog regiona. Start prve trke je u subotu u 16 časova, a Memorijal kralja Aleksandra na programu je drugog dana svečanosti, u nedelju.


Brod: U šatorski karantin smještena 23 lica - Glas Srpske\nSrna 27.03.2020 09:04\nBROD - U šatorski karantin u Brodu smještena su 23 lica koja su ušla u BiH na graničnom prelazu na području ove opštine, potvrdio je komandant opštinskog Štaba za vanredne situacije Ilija Jovičić.\nJovičić je jutros na svom "Fejsbuk" profilu napisao da među tim licima nema Brođana. Šatorski karantin, koji se nalazi u Zmaj Jovinoj ulici, od sinoć je u funkciji.\nPrema podacima, koje je naveo, juče do 16.00 časova u Brodu su u kućnoj izolaciji bila 222 lica, a za 29 osoba istekao je rok obavezne izolacije. U vezi sa postupanjem sa licima u šatorskom karantinu, Jovičić je precizirao da ljekar uzima bris od svakog, kontroliše temperaturu i drugo, popunjava obrasce i elektronski upućuje na potrebne adrese.\n"Lica iz Federacije BiH /FBiH/ pod pratnjom se sprovode do granice sa FBiH i upućuju u matične opštine, prosljeđujući i podatke, i to svaki dan u 13.00 časova. Lica iz FBiH koja imaju povišenu temperaturu i simptome virusa odmah se upućuju u bolnicu u Doboj na dalje postupanje", naveo je Jovičić.\n"Po dobijenim nalazima, maksimalno 24 časa od ulaska u karantin, u zavisnosti od rezultata testa postupak je da se lica za koja je utvrđeno prisustvo virusa korona prevoze Banjaluku u karantin, odnosno liječenje. Lica za koja je utvrđeno da nemaju novi virus upućuju se u opštinske karantine, svako u svoju opštinu", naveo je Jovičić.\n"Brođani u karantinu ostaju 14 dana nakon čega će uz ljekarsko uvjerenje moći da ga napuste i idu kući ukoliko ljekarski nalaz bude negativan", pojasnio je Jovičić.


Baš zato što policija preti hapšenjem, akcija ispred Mei Ta biće održana - #1od5miliona\nBaš zato što policija preti hapšenjem, akcija ispred Mei Ta biće održana\nBaš zato što je policija zabranila uredno prijavljenu akciju “Odlučno protiv zagađivača” Inicijative “Odbranimo Košutnjak” u subotu u 12 sati ispred fabrike Mei Ta u Bariču, pa i zapretila hapšenjem aktivista, Pokret “1 od 5 miliona” pridružiće se ovoj akciji sa jasnom porukom režimu – vi ste direktno odgovorni za trovanje ljudi i teror nad njihovim zdravljem.\nPodsećamo da je Inicijativa “Odbranimo Košutnjak” prošle sedmice akciju najavila Policijskoj upravi u Obrenovcu, ali je policija uzvratila time da ne može da dozvoli održavanje iste, “jer radnici fabrike Mei Ta možda odluče da se pridruže akciji”, pa broj prisutnih ljudi bude veći no što je dozvoljeno. Čak su i zapretili da će “poslati maricu da pohapsi organizatore”, ukoliko se akcija ipak održi.\nPodsećamo i da je fabrika Mei Ta sagrađena bez Studije o zaštiti životne sredine i da je jedan od najvećih zagađivača u okolini Beograda. Upravo na to organizatori akcije su želeli da ukažu, a zauzvrat su dobili jasan dokaz da vlast štiti zagađivače i upreže svoju mašineriju kako bi se teror nad zdravljem ljudi nastavio. Štaviše, preti i hapšenjem kako bi sprečila čak i najmanju mogućnost da neko od radnika progovori o ovom zagađivaču.\nAktivisti Pokreta “1 od 5 miliona” biće ispred fabrike Mai Ta u subotu u 12 sati, poštujući propisane zdravstvene mere. Bićemo tamo kako bismo pružili podršku inicijativi “Odbranimo Košutnjak” i pokazali solidarnost i sa radnicima fabrike i sa stanovnicima Bariča čije je zdravlje, zajedno sa našim, ugroženo.


Izložba povodom jubileja Vesti i Radio Užica (video) – ZoomUe\nIzložba povodom jubileja Vesti i Radio Užica (video)\nUŽICE-Narodni muzej priredio je izložbu povodom 75 godina lista Vesti i 45 godina Radio Užica,koja je otvorena u Jokanovića kući.\nOtvarajući izložbu zamenik gradonačelnika Nemanja Nešić naglasio je da su Vesti najstariji užički list ,koji pod tim imenom nije izlazio samo u periodu od 1949.-1952.godine ,kada se štampao pod nazivom Pobeda.\n„Vesti su hroničar svega što se dešavalo u proteklih 75 godina u Zlatiborskom okrugu.Kako po onome što je bilo realno napisano,ali i što se moglo između redova pročitati.Sigurno nije bilo lako opstati svih ovih godina i truditi se da javnost bude pravovremeno i objektivno informisana.Velika odgovornost je na novinarima,kojima želim da ostanu verni istini „,poručio je Nešić.\nPovodom jubileja uručene su zahvalnice institucijama,preduzećima i pojedincima koji su dali svoj doprinos u radu i postojanju Vesti i Radio Užica.\nIzložba“ 75 godina lista Vesti i 45 godina Radio Užica“, autorke Slavice Stepanović ,otvorena je u Jokanovića kući u okviru programa obeležavanja Dana grada.\nTags: 75 godina lista Vesti i 45 godina Radio Uzicaizlozba Jokanovica kuca\nNext story Novo smanjenje cene grejanja\nPrevious story Za investicije obezbeđeno 20 miliona evra (video)


Taubadel: Vučić daje povlastice Kinezima zbog geopolitičkih igara - Politika - Dnevni list Danas\nPočetna » Vesti » Politika » Taubadel: Vučić daje povlastice Kinezima zbog geopolitičkih igara\nViola fon Kramon Taubadel, potpisnica pisma o kineskom „štetnom uticaju“ u Srbiji, za Danas\nMarija Stojanović22.01.2021. 13:00\nAli, nažalost, ovo nisu investicije koje su potrebne srpskoj privredi, kaže za Danas Viola fon Kramon Taubadel, poslanica grupe Zelenih u Evropskom parlamentu, povodom pisma koje su ona i još dvadesetak članova EP poslali komesaru za proširenje EU Oliveru Varheilju.\nU navedenom dokumentu se izražava zabrinutost zbog sve većeg uticaja Kine u Srbiji, te ocenjuje da kineske investicije izazivaju velika zagađenja životne sredine.\nGovoreći o kineskim ulaganjima u našu državu, Fon Kramon Taubadel konstatuje: „Ove kompanije nisu profitabilne čak ni posle investiranja u njih, i one su veoma štetne.“\n– One ne poštuju nacionalne zakone, i umesto da ih kazni za takva kršenja propisa, Srbija im daje poreske olakšice, što je nedopustivo. Zagađenje vazduha je ozbiljan problem, koji košta života! Termoelektrana Kostolac je najzagađenija termoelektrana, čak i nakon, „unapređenja“ finansiranog kineskim novcem. Evropska unija treba da se postara da Srbija sledi pravila, koje je usvojila i potpisala srpska vlada, zato sam, zajedno sa svojim kolegama, apelovala na gospodina Varheilja da pokrene ovo pitanje u razgovorima sa svojim srpskim partnerima, precizira evroposlanica.\nOd saradnika za medije komesara za proširenje EU naš list u protekla dva dana nije dobio odgovor na pitanje da li je Varheji primio pismo evroposlanika i da li, će, ako je pismo stiglo na njegovu adresu, odgovoriti na njega.\nKako su nam preksinoć rekli neki od članova Varheiljevog kabineta zaduženih za odnose s javnošću, proveriće da li je pismo stiglo, pa će odgovoriti na pitanje Danasa „što pre“, ali do zaključenja ovog izdanja našeg lista juče u kasnim poslepodnevim satima nije stigao nikakav komentar od Evropske komisije.\nPismo evroposlanika nije želela prekjuče ni juče da komentariše ni ministarka ekologije Srbije Irena Vujović.\nPojedini izvori Danasa iz diplomatskih krugova u Briselu nezvanično tvrde da evroposlanici nisu slučajno odabrali „tajming“ slanja pisma Varheilju, odnosno da je to učinjeno, između ostalog, „kako bi privoleli Vučića pred početak nove faze međustranačkog dijaloga o unapređenju izbornih uslova u Srbiji da pristane na što veće ustupke opoziciji“.\n„A postoje i načelni razlozi za stvarnu zabrinutost usled velikog zagađenja životne sredine kineskom tehnologijom, što će pogoditi i susedne zemlje, ali i zbog kineskog ekonomskog prodora koji niskim cenama proizvoda ugrožava ekonomije EU“, objašnjavaju diplomate.\nUpitan da li je Zapad, uključujući EU, trenutno zabrinutiji zbog uticaja Kine ili Rusije u Srbiji, izvor našeg lista iz zapadnih diplomatskih krugova poručuje nezvanično: „Kina će uskoro po društvenom bruto proizvodu prestići SAD, a cela Rusija ima BDP manji od američke savezne države Njujork. Kad je reč o Rusiji, Zapad je svestan dubokih istorijskih veza i značaja pravoslavlja koje je povezuje sa Srbijom. Zato su strpljivi, ali će sve više zamerati Beogradu što Srbija glasa protiv rezolucija koje osuđuju Rusiju zbog ponašanja prema Ukrajini i i odbijanja uvođenja sankcija. Tražiće brže i odlučnije usaglašavanje spoljne politike Srbije sa EU.“\nKinaKineske investicijeViola fon Kramon Taubadelzagađenost vazduhaBeograd


Rusija: Amerikanci žanju ono što su posejali - Sputnjik Srbija\n17:17 07.06.2020 Preuzmite kraći link\nAmerika, koju poslednjih dana potresaju masovni neredi, suočila se sa posledicama istih ideja koje je sama propagirala širom sveta, izjavila je portparolka Ministarstva spoljnih poslova Rusije Marija Zaharova.\n„Kada je reč o događajima u Evropi i u SAD – žanju upravo ono što su posejali. Posejali su haos i dobili su haos u svojoj kući“, izjavila je Zaharova, prenosi televizija „Rusija 1“.\nPrema njenim rečima, SAD su se suočile sa posledicama ideja i teza koje su „propagirale širom sveta“ – mogućnost destabilizacije situacije, igranje sa unutrašnjim protivrečnostima koje su priroda svake države i naroda, i koje se moraju prevazilaziti legalno“.\n„Sada žanju sve ono što su sejali u globalnu svest“, konstatovala je Zaharova.\nOna je dodala da je u Americi nemoguće sakriti opseg unutrašnjih problema, između ostalog i probleme sa rasnom diskriminacijom, ali Vašington će pokušati da skrene pažnju sa njih.\n„Pandemija je osvetlila i otkrila niz sistemskih problema u zapadnim zemljama. To su i zdravstvena zaštita i odsustvo jedinstva u zapadnim redovima koje je predstavljano kao jedinstvo, kao i sociokulturni problemi“, naglasila je Zaharova.\nPrema njenim rečima, „drugi veliki blok problema“ je tema rasizma u zapadnom društvu, posebno u SAD.\n„Tamo se izdvojio ogroman broj problema, počevši od interakcije društva i države, primene oružja, rasne diskriminacije, mogućnosti uvođenja vojske i slično“, zaključila je diplomata.\nHiljade demonstranata preplavilo je proteklih dana ulice, trgove i mostove u gradovima širom Amerike na protestima zbog ubistva Afroamerikanca Džordža Flojda. Protesti protiv policijske brutalnosti i rasizma održani su u Čikagu, Vašingtonu, Njujorku, San Francisku, Filadelfiji.\nneredi, protesti, Rusija, zaharova


Digitalizacija do aprila 2012. godine – Nadlanu.com\nDigitalizacija do aprila 2012. godine\nBEOGRAD, 11. septembar 2009. (FoNet) - Digitalno emitovanje radio i televizijskog programa u Srbiji počeće u aprilu 2012. godine, najavila je danas pomoćnica ministarke za telekomunikacije Jelena Sučurlija.\n"Ne uvodimo digitalizaciju samo zato što to žarko želimo, već zato što je to obaveza koju smo preuzeli od Evropske unije za telekomunikacije", rekla je Sučurlija na okruglom stolu o digitalizaciji RTV programa koji je organizovalo Nezavisno udruženje novinara Srbije.\nOna je napomenula da će sve zemlje Evrope, do 17. juna 2015. godine morati da pređu na digitalno emitovanje programa, a Evropska unija (EU) je preporučila članicama da to urade do 2012. godine.\n"Zemlje u našem okruženju su uglavnom prihvatile taj rok, što znači da je i na nas posredno izvršen pritisak da i mi prihvatimo 2012. godinu kao krajnji rok za prelazak sa analognog na digitalno emitovanje", rekla je Sučurlija.\nGrađani, podvukla je pomoćnica ministarke telekomunikacije, neće morati da kupuju nove televizore jer se Srbija opredelila za najnoviju tehnologiju - MP 4 i DV bit 2.\n"Postoje takozvani seta boksovi koji će građani jednostavno priključiti na svoje analogne televizore, samo je bitno da ti uređaji podržavaju tehnologiju koja je odabrana", precizirala je Sučurlija.\nPlan Vlade Srbije je bio da država kompletno dotira kupovinu seta boksova za građane, ali se od toga odustalo zbog svetske ekonomske krize.\n"Sačekaćemo do početka 2012. godine, ali nameravamo da ili jednim delom država pomaže kupovinu uređaja za sve građane ili da kompletno dotira socijalno najugroženije slojeve", naglasila je Sučurlija.\nPrema njenim rečima, digitalizacija RTV programa u Srbiji počeće 4. aprila 2012. godine, u sredu, jer je Evropska komisija Srbiji savetovala da nikako ne odabere vikend kao dane početka digitalnog emitovanja.\n"Kao i svi ljudi na svetu", zaključila je Sučurlija, "i mi volimo sve da kupujemo u poslednji čas, tako da smo odabrali sredu pa će građani imati dovoljno vremena da kupe neophodne set ap boksove".


EPALE je otvorena evropska, višejezična zajednica stručnjaka za podučavanje odraslih, kao što su učitelji, instruktori za obrazovanje odraslih, voditelji i pomoćno osoblje, istraživači i članovi akademske zajednice, kao i kreatori politika.\nPlatformu EPALE finansira program Erasmus+. Ova platforma je dio strategije Evropske unije za promovisanje većeg broja boljih mogućnosti za učenje za odrasle.\nPlatforma EPALE ovo promoviše podržavanjem i jačanjem profesija za učenje odraslih. Ova platforma svojim članovima omogućava povezivanje sa i učenje od kolega širom Evrope, putem objava na blogu, foruma, alatki za traženje partnera i fizička okupljanja.\nPlatforma EPALE ima bogatu ponudu visokokvalitetnih, tačnih informacija koje su relevantne za osobe koji podučavaju odrasle. Tokom vremena, sve više sadržaja na ovoj platformi će biti napravljeno od strane samih članova. Saznajte više o tome kako da se uključite u zajednicu EPALE.\nEPALE ima snažnu uredničku politiku koja je takođe usmjerena na zajednicu za učenje odraslih. Želimo da se svi naši korisnici osjećaju dobrodošlima na našoj internet strani i da vjeruju informacijama na ovoj platformi. Pročitajte punu verziju naše izjave o uredničkoj politici (PDF, 305 KB).\nPlatformom EPALE svakodnevno upravlja Centralna služba za podršku uz pomoć 37 Nacionalnih službi za podršku širom Evrope. Želimo da vas uključimo kroz razvoj platforme EPALE tako da ona zadovolji vaša očekivanja i da vam da ono što vam je potrebno kako biste bili u toku sa najnovijim dešavanjima u oblasti učenja odraslih širom Evrope.\nPostanite član i dio najveće evropske zajednice za učenje odraslih!\nEPALE se finansira u okviru programa Erasmus+ preko Europska izvršna agencija za obrazovanje i kulturu. Možete se obratiti Opštem direktoratu za obrazovanje i kulturu na eac-epale@ec.europa.eu ili putem pošte:\nMolimo vas da obratite pažnju na sljedeće: Iza novosti, stavova i resursa objavljenih na strani platforme EPALE ne stoji Evropska komisija.


Vesti online / Srpski informativni portal / Česi dali prednost lideru za koga je Kosovo - Srbija!\nUkoliko neki kandidat ne osvoji više do 50 odsto glasova u prvom krugu, kandidati sa najviše glasova idu u drugi krug, koji je planiran za 26. i 27. januar. Ankete uoči izbora su pokazale da je favorit na izborima Zeman (73), ali da su male šanse da u prvom krugu premaši 50 odsto glasova, kao i da će se u drugom krugu suočiti sa potencijalnim snažnim protivnikom.\nAktuelni češki predsednik je poznat kao evroskeptik, koji je za svog mandata jačao odnose sa Kinom i Rusijom a zapostavljao one sa "zapadnim saveznicima". Kad je reč o Srbiji, Zeman je protivnik nezavisnosti Kosova i u nekoliko navrata je najavljivao da bi Češka Republika mogla da povuče priznanje nezavisnosti južne srpske pokrajine.\nAnalitičari objašnjavaju da je češki politički sistem takav da predsednik ne igra veliku ulogu, već je ona protokolarna. Njegove izjave imaju moralnu težinu, ali nemaju prevelik značaj.\nNikolaj Topornin sa Moskovskog državnog instituta za međunarodne odnose kaže da će Zeman u drugom krugu imati veoma ozbiljnog suparnika Jiržija Drahoša, bivšeg predsednika Češke akademije nauka.\n- U stvari, Drahoš nije političar nego pre svega javni radnik, evrooptimista, odmereni liberal, koga podržava taj deo češkog društva koji ne voli Zemanov populizam. Međutim, kao prvo, Zeman ima podršku milijardera Babiša, koji će najverovatnije postati premijer Češke. Kao drugo, Zeman je populista, ali pragmatični populista: on ne samo da se zalaže za normalizaciju odnosa sa Rusijom nego i dovodi u Moskvu stotine čeških biznismena koji potpisuju veoma povoljne ugovore sa ruskim kolegama - ističe Topornin.\nČeški sociolog Jirina Šiklova smatra da će Zeman, u drugom krugu, najverovatnije izgubiti od Jiržija Drahoša, iako je "pan Drahoš vodio prilično dosadnu predizbornu kampanju".\n- S druge strane, Miloš Zeman je veoma bolestan, i to se vidi. Osim toga, on nema jasnu političku strategiju. On se šali na račun ovoga ili onoga, ali nije jasno da li je on levičar, socijaldemokrata ili predstavlja desnicu - kaže ona.


KULTIM - književnost, poezija, stvaralaštvo, kultura » 2010» septembar» 5\n“MEŠA” MIRJANI ĐURĐEVIĆ\nNagrada “Meša Selimović” uručena je Mirjani Đurđević iz Beograda za roman “Kaja, Beograd i dobri Amerikanac”, na završnoj svečanosti 10. književnih susreta “Cum grano salis” u Tuzli.\n“To znači da nam je svima malo bolje” prokomentarisala je dobitnica, a prenosi portal RadioSarajevo.ba.\nKao predsednik žirija, Miljenko Jergović je rekao kako smisao nominacija nije da se “kao u Hollywoodu glumci slikaju pred dodelu nagrade, već da se čitatelji upute u romane. Nominacija je preporuka čitateljima da čitaju ove knjige”. Jergović je naglasio da je odluka o najboljem romanu donešena jednoglasno.\nKako se navodi u saopštenju žirija, ovaj roman je “živopisna slika jednog vremena oplemenjena vedrinom pripovedanja”, u kome pripovedačica “s ironijom i humorom priča o jednom veselom svetu, koji nije svestan kataklizme koja se sprema sa jačanjem nacizma u Nemačkoj”.\n“To je atmosfera Beograda pred Drugi svetski rat, s pričom koja se vrti uglavnom oko male kalmičke populacije koja se naselila u Beogradu zajedno sa Rusima izbeglim pred oktobarskom revolucijom. Roman Mirjane Đurđević predstavlja značajan doprinos savremenoj romanesknoj književnosti ovog podneblja”, kaže se u saoštenju žirija.\nU uži izbor za nagradu “Meša Selimović” ovogodišnjih 10. Međunarodnih susreta “Cum grano salis” bili su romani “Pjesme divljih ptica” Enesa Karića (BiH), “Sedam strahova” Selvedina Avdića (BiH i Srbija), “Kaja, Beograd i dobri Amerikanac” Mirjane Đurđević (Srbija), “Tri slike pobede” Zvonka Karanovića (Srbija) i “Unterstadt” hrvatske autorke Ivane Šojat Kuči.


AK99: "Voša me vratila u život" - Sportske.net\nAK99: "Voša me vratila u život"\nAndrija Kaluđerović poručio je da bi napustio Vojvodinu jer je svestan da su njegova primanja opterećenje za klupsku kasu ali je isto tako spreman da strpljivo sačeka razvoj situacije i ostane na "Karađorđu" ako se za to steknu uslovi.\nFinansijski problemi u koje je ušla Vojvodina prete da do proleća "rasture" tim novosadskog Superligaša koji su do sada već napustili Miroslav Vulićević, Matej Delač i Branislav Trajković.\nTrener Marko Nikolić preselio se na klupu Partizana a do početka drugog dela sezone ekipa bi mogla da ostane bez nekolicine prvotimaca među kojima je i Andrija Kaluđerović.\nNapadač Peking Gvana priznaje da je bliži napuštanju kluba ali ističe da još uvek nije sasvim izvesno da će napustiti novosadsku "Staru Damu".\n"Imam ponudu jednog stranog kluba ali sve je još neizvesno. Poslednju reč ima moj matični Guan iz Pekinga, a pošto je trenutno u Kini pauza moram sačekati da se klupski administrativci vrate sa odmora" ističe Kaluđerović.\nNajbolji strelac Vojvodine u jesenjem delu sezone ipak ne žuri sa odlaskom jer mu boravak u Novom Sadu prija i ne bi imao ništa protiv da ostane u Vojvodini ukoliko se klub izbori sa finansijskim problemima.\n"Lično se ne opterećujem odlaskom jer sa Vojvodinom imam još 6 meseci ugovora i mogu vam reći da bi rado ostao u Novom Sadu. Svestan sam da je Vojvodina, kao uostalom i svi ostali klubovi u Srbiji, u teškoj situaciji i zbog toga bi bilo bolje da odem u inostranstvo. Bilo bi to veliko rasterećenje za klupsku kasu. Ali ako tako i ne bude, ponavljam, ostaću u Voši do leta" poručuje Kaluđerović.\nPopularni AK99 postigao je osam golova u svim takmičenjima tokom jeseni pa zahvalan zbog toga što ga je Vojvodina vratila u život ističe da su golovi i strpljenje najmanje što može da učini za klub.\n"Nisam nerazuman čovek, znam da novca sada nema ali će ga sigurno biti jer klub vode ozbiljni ljudi. Vojvodina me je vratila u fudbalski život i najmanje što uz golove mogu da joj vratim je strpljenje" završio je Kaluđerović.\nAndrija Kaluđerović trebalo je da ostane do leta u Novom Sadu kao pozajmljen igrač Peking Gvana a ukoliko Vojvodina ne bude imala sredstava da mu isplaćuje dogovorenu zaradu napadač će tokom zime potražiti novu sredinu.


Da li je Tramp već kapitulirao? - Nova Borba\nRaketiranje zemlje koja je već šest godina mučena građanskim ratom znak je slabosti, a ne snage američkog lidera\nPosle raketiranja vojnog aerodrom Šairat u Siriji nameće se dilema da li je američki predsednik Donald Tramp nakon samo dva i po meseca u Beloj kući već kapitulirao pred takozvanom „dubokom državom“ i neoliberalnom intervencionističkom elitom, koja je poražena na prošlogodišnjim novembarskim izborima. Većina američkih glasača je glasala za Trampa i zbog njegovih obećanja da neće biti „svetski policajac“, da se neće mešati u poslove drugih država i da će se uzdržavati od beskonačnih vojnih intervencija po svetu. Utisak je, međutim, da je već na početku jasno da od promena američke politike neće biti ništa. Kako je nedavno rekao doajen američke politike Zbignjev Bžežinski, „predsednik Tramp liči na političkog šoumena“.\nU političkim krugovima bliskih zapadnih saveznika Amerike ocenjuje se da je raketni napad na Siriju izveden kako bi se ojačao položaj predsednika Trampa na domaćoj političkoj sceni, u samoj Americi gde je njegova popularnost počela naglo da opada. Ocenjuje se tako da bi raketni napad trebalo Trampa da, umesto kao „predsednika slabića“, u javnosti predstavi kao odlučnog na međunarodnoj sceni. Istovremeno, tim činom agresije Bela kuća želi da uputi upozorenje Rusiji i Kini kako je odlučna u svojoj politici sile i posebno Kinezima da neće tolerisati razvoj nuklearnog programa Severne Koreje.\nNAPAD JE ODAVNO PLANIRAN\nDrugim rečima, Kinezima je poručeno da bi Amerika mogla biti spremna i za raketne napade na Severnu Koreju ako Kina „ne primitomi“ Pjongjang. Tu je i poruka Pekingu da je Amerika spremna i na konkretne akcije u svetlu dugog nesporazuma i napetosti između Kine i Amerike u Južnom kineskom moru. I sve se to dešava u času kada je kineski predsednik u zvaničnoj poseti Americi i predsedniku Trampu. Na izvestan način raketni napad je i poniženje i uvreda za kineskog predsednika jer je Kina saveznik Sirije, a Amerika vrši agresiju dok je kineski lider američki gost.\nZvanični Vašington tvrdi da nema nameru da nastavi vojne akcije u Siriji i da je ovo bila samo „odmazda“ za nesreću u gradu Idlibu od pre nekoliko dana. Možda je to tako, ali iskustvo sa ratničkom elitom u Vašingtonu govori da im nije za verovati. Pre nekoliko dana, na primer, predstavnica Amerike u UN Niki Hejli je izjavila da rušenje sirijskog predsednika Asada nije na dnevnom redu, nije priroritet, a samo dva dana kasnije njen šef državni sekretar Reks Tilerson pokreće inicijativu za novu koaliciju za rušenje predsednika Asada.\nPokazalo se takođe da je raketiranje aerodrom u Siriji bilo odavno planirano i da se samo čekao pogodan trenutak, pa je onda generisan incident u gradu Idlibu. Već viđen scenario. Iako je, prema saopštenju Vašingtona, vojna akcija u Siriji ograničenog karaktera, šteta je već nastala i ona je velika. Rusija je suspendovala američko-ruski memorandum o izbegavanju incidenata na nebu iznad Sirije. To znači da nisu isključeni direktni sukobi Rusije i Amerike u Siriji. Rusija je verovatno bila primorana da suspenduje memorandum jer njegovo sporovođenje znači da Amerikanci dobijaju jasne koordinate ne samo ruskih operacija nego i infrastrukture u Siriji koju koriste i ruske i sirijske snage. To je pokazao i raketni napad na aerodrom Šairat, istočno od grada Homsa, na kojem su i ruske snage.\nIako i Moskva i Vašington tvrde da posle raketnog napada ne bi trebalo zaoštravati odnose, zaoštravanje je, međutim, neminovno. Zašto? Zato što nema promena politike koja je dovela do sukoba i zaoštravanja. Zadržavanje stare politike sukoba svedoči i o tome da Amerika nema novih ideja i energije za promenu, pa je jasno šta se dalje može očekivati. Amerika je još jednom pokazala da je u Siriji saveznik islamskih terorista, i sve više, kao u slučaju takozvane Oslobodilačke armije Kosova, njihova vazdušna sila, a protiv njih se bore i Rusija, i Iran, i legitimna vlada Sirije.\nELIMINACIJA VEĆINE SARADNIKA\nTo su nepomirljive pozicije. U raketnom napadu na Siriju je korišćena ista tehnologija kao na sarajevskim Markalama, u kosovskom Račku i u Iraku. Pokrene se kampanja lažima pa se na osnovu laži donose odluke. Tragični rezultati su poznati. Uz to, Amerika i dalje ne može da prihvati poraze, njena politika i u Iraku i u Siriji je već poražena, a porazi se i dalje ređaju pa bi zato trebalo očekivati još vojnih operacija sličnih ovoj na aerodromu Šairat. Trampova administracija izgleda da nema snage da tu i takvu Ameriku promeni.\nPredsednik Tramp je izabran na nadama većinskog dela Amerike da će doći do promene dosadašnje politike Vašingtona. Te nade polako nestaju i ta izneverena nada bi mogla biti senka koja će ga pratiti dokle god bude u Beloj kući. To se već oseća i Tramp je prvi američki predsednik koji velikom brzinom eliminiše većinu svojih saradnika koji su mu doneli pobedu na izborima i u narastajućoj usamljenosti sve se više oslanja na svoju najužu porodicu, ćerku i zeta, i na poraženu elitu iz klana Hilari i Bila Klintona.\nRaketiranje Sirije sa jasnom idejom šta će biti gađano je u četrvtak prva obznanila Hilari Klinton. To je jedan od dokaza kapitulacije, ali i svedočanstvo da poražena elita na čelu sa Hilari još uvek dominira američkom administracijom. To nije politika promena za koju su Amerikanci glasali. Tramp, već je jasno, nije uspeo. I, što je još gore, Trampu se više i ne veruje.\nTreba, međutim, imati na umu da su nade na kojima je Tramp izabran za predsednika deo jednog procesa koji se već zapatio u američkom društvu, pa nije izvesno kako će se razvijati unutrašnje stanje u Americi. Taj proces nezadovoljstva većeg dela Amerike će se samo još više intenzivirati jer nasilje, kakvo je raketiranje jedne zemlje koja je već šest godina mučena građanskim ratom, znak je slabosti, a ne snage američkog lidera.


Kineski ambasador u UN: Nemamo vremena za međunarodnu istragu o porijeklu koronavirusa\n"Prvi prioritet je koncentracija na borbu protiv pandemije do konačne pobjede... Mi nemamo vremena za gubljenje za spašavanje života", rekao je ambasador Chen Xu na videokonferenciji za novinare.\nUpitan o pozivu koji Svjetska zdravstvena organizacija (SZO) očekuje da bi mogla poslati svoje stručnjake u Wuhan u kojem je počela pandemija u decembru 2019., Chen je ocijenio da diplomatski kontekst to ne dozvoljava.\nOn je osudio izjave američkih zvaničnika prema kojima se virus proširio iz instituta za virologiju u Wuhanu.\nChen je rekao da Kina nije "u načelu alergična na svaki oblik istrage ili procjene" jer to omogućuje da se pripremi za hitne zdravstvene slučajeve u budućnosti, ali da sada nemaju vremena za gubljenje jer se spašavaju životi.\nOptužio je američkog predsjednika Donalda Trumpa i državnog sekretara Mikea Pompea koji kažu da imaju dokaze da je novi korona virus došao iz laboratorije u Wuhanu, da otežavaju borbu protiv pandemije time što skreću pažnju sa sopstvene odgovornosti za širenje virusa u SAD-u.\n"Ako Trump i Pompeo imaju dokaze, neka ih pokažu cijelom svijetu, umjesto što upiru prstom... Naučnici mogu odgovoriti na ta pitanja", rekao je Chen novinarima.


Nemačka | Gastarbajter\nČlanci označeni sa Nemačka\tZaštita privatnosti i gde su praznični popusti\nOznake:dijaspora, dokumenti, Emigracija, eu, fetiš, inostranstvo, kupovina preko interneta, Nemačka, packstation, pismo, pošta, putopis, razglednica, život\n2. decembar, 2009.\nPreuzeto sa sajta http://www.janekjonas.de\nZa sveže imigrante ovo je jedan od prvih, ali i najtežih, zadataka koje moraju da obave po preseljenju. Bilo kakvo prethodno iskustvo, iz Srbije ili neke druge zemlje, je izuzetno dragoceno. E sada, za one koji su u Srbiji imali iskustva sa raznoraznim “gazdama”, iskustvo u Nemačkoj će im, uz neke nove momente na koje treba obratiti pažnju, izgledati kao prosvetljenje. Oni koji već imaju iskustvo života u drugim zemljama (pogotovo EU) mogu da očekuju manje-više isto iskustvo. Dakle kako uspešno iznajmiti stan svojih snova u Nemačkoj? Pročitaj više…\nOznake:dokumenti, Emigracija, eu, inostranstvo, iznajmljivanje, Nemačka, stan, život


NOVE POLITIČKE PODJELE U EVROPI\nEU, Balkan, Foto: Shutterstock\n21.05.2017. 07:16h Ažurirano: 21.05.2017. 07:16h\nMalo ko je ushićenije reagovao na pobjedu Emanuela Makrona od Silvi Gular, liberalne francuske političarke u Evropskom parlamentu i saveznice novog predsjednika Francuske. „Konačno! Konačno pomirenje između Evrope i Francuske“, bila je oduševljena Gular.\nReakcija u Poljskoj je bila mlaka. U pismu Makronu, predsjednik Andžej Duda je izrazio nadu za francusko-poljskim dijalogom „izgrađenom na principima uzajamnog poštovanja ravnopravnih država i slobodnih naroda“. Manje od nedjelju dana prije toga, Duda je rekao da će, ako pobijedi, Makron morati da se dobro potrudi da bi vratio povjerenje Poljske u Francusku.\nBritanski list „Fajnenšl tajms“ piše da različita reakcija na Makronovu pobjedu u zapadnoj Evropi u odnosu na onu u djelovima centralne i istočne Evrope naglašava sve veći jaz između mnogih starijih država EU na zapadu i novijih na istoku.\n„Ne postoji jasna linija koja dijeli Evropu na pola, ali sukob nacionalnih interesa, vrijednosti i vizija za budućnost stvara rizik da će neke država u svakoj polovini kontinenta krenuti različitim pravcima, ugrožavajući jedinstvo EU na duge staze“, navodi FT.\nU članku koji potpisuje urednik za Evropu Toni Barber, ocjenjuje se da je trvenje između zapada i istoka dio dvaju novih trendova koji uznemiravaju evropske političare, koji i dalje vide cilj „Evrope cjelovite i slobodne“ koji je izložio bivši američki predsjednik Džordž H. V. Buš u maju 1989.\nKao ocjenjuje FT, drugi trend se tiče Albanije, Makedonije, Srbije i drugih balkanskih država koje teže članstvu u EU. List navodi da su one i dalje daleko od prijema zbog „sve dužeg spiska problema, uključujući povremeno nasilne etničke tenzije, političku nestabilnost, slabu državnu administraciju, ekonomsku slabost, korupciju i organizovani kriminal“.\nMalo koji ekspert za Balkan očekuje ponavljanje ratova iz 1990-ih u skorije vrijeme, piše FT. Navodi, međutim, upozorenje Dimitra Bečeva sa Univerziteta Sjeverna Karolina da nevolje možda leže u sve većem razočaranju zapada tim regionom, uz stagnaciju i demokratsko nazadovanje Balkana. Takav razvoj događaja, ako se ne obuzda, mogao bi osuditi balkanske države na tavorenje izvan EU, pri čemu bi bile žrtva ruskog uticaja i namamljene nacionalističkim projektima sa ciljem prekrajanja granica, ističe se u analizi.\nSumnje u vezi sa proširenjem\nFT piše da su sve tamniji oblaci iznad Balkana i razlike istok-zapad unutar EU povezani fenomen. Oba odražavaju frustraciju među zapadnoevropskim političkim elitama gotovo paralisanim procesom integracija tokom posljednjih deset godina.\nSkloni da veći dio krivice svale na navodno problematične i ljenjivce među istočnim državama EU, zapadnjaci nisu voljni da dodatno sebi otežavaju time što će ubrzati članstvo kandidata iz jugoistočne Evrope. Kersti Kaljulaid, predsjednica Estonije, koja će u julu preuzeti rotirajuće šestomjesečno predsjedavanje EU, je među onima u bivšem sovjetskom bloku koji žele da podupru jedinstvo EU i proširenje na istok smatraju epohalnim uspjehom.\nSvjesna da se njena mala država graniči sa Rusijom, Kaljulaid ističe potrebu za jedinstvom EU i NATO kao garancijom nezavisnosti Estonije.\nFT podsjeća da je Makron promivisao snažni proevropski program tokom kampanje, ali da su isplivale i tenzije unutar EU.\nPoljska konzervativna vlada se naljutila kada je kritikova njen odnos prema standardima EU koji se odnose na demokratiju i vladavinu prava. On je čak uporedio Jaroslava Kačinjskog, de fakto lidera Poljske, sa ruskim predsjednikom Vladimirom Putinom, koji je bauk za većinu Poljaka.\nMakron je obećao kaznenu akciju na nivou EU protiv Poljske i Mađarske. Vlada premijera Viktora Orbana, koji se ponosi izgradnjom „neliberalne demokratije“ u Mađarskoj, naljutio je Makrona i ostale zvaničnike zapadne Evrope kada je nedavno usvojio zakon koji je zaprijetio zatvaranjem Centralnog evropskog univerziteta u Budmipešti, koji FT opisuje kao bastion regionalne akademske nezavisnosti.\nMakronovi komentari su, navodi se u članku, odraz rasprostranjenog nestrpljenja u Belgiji, Francuskoj i ostalim zapadnim državama koje slično razmišljaju, sa istočnim članicama poput Bugarske, Mađarske, Poljske i Rumunije. U različitoj mjeri, ova druga grupa u očima zapada flertuje sa populističkim nacionalizmom, osiono gleda na suštinske vrijednost EU, pogođena je korupcijom i nudi minimalnu saradnju u evropskoj izbjegličkoj i migrantskoj krizi.\nStrah od EU u dvije brzine\nSada, koristeći šansu koju stvara Makronova pobjeda, zapadnjačka grupa država se možda sprema za erupciju integracija među sobom, piše FT. „Ako većina bivših komunističkih država koje su se pridružile EU između 2004. i 2013. odbije da im se pridruži, one će nastaviti u svakom slučaju“.\nList podsjeća da je temelj za takav korak postavljen u martu, u dokumentu Evropske komisije, koji kaže da su odbrana, unutrašnja bezbjednost, oporezivanje i socijalna politika oblasti u kojima države imaju slobodu da tješnje sarađuju ako to žele.\nMeđutim, FT dodaje da su ambicioznije ideje, poput Makronovog poziva da se postavi ministar finansija eurozone, za sada možda samo prazna fantazija. Predsjednik EK Žan Klod Junker je 9. maja rekao da bi nadnacionalni ministar finansija uveo taj blok u „vrlo opasnu šumu“, jer taj predlog zadire u osjetljiva pitanja nacionalnih budžeta, demokratije i odgovornosti. Iz ugla država koje nisu u eurozoni, čak i ograničene inicijative za jačanje eura sadrže potencijal za odvajanje zapada od većeg dijela istoka - naročito zato što će breksit ostaviti one koje ne koriste jedinstvenu valutu bez svog najjačeg portparola. Britanski dnevnik navodi da strah od EU od dvije brzine objavšnjava zašto su se lideri Višegradske četvorke - Češke Republike, Mađarske, Poljske i Slovačke, sastali u martu da zatraže „fer tretman“ za sve države članice.\nTakođe su upozorili na „diskriminaciju na osnovu valute“ i predložili više nacionalne kontrole nad političkim i zakonodavnim procesima EU. Ipak, samo četiri dana nakon njihovog samita, lideri Francuske, Njemačke, Italije i Španije su prihvatili Evropu „u više brzina“.\nTeško promijeniti vojne prioritete EU\n„Evropa u više brzina je potrebna, u suprotnom će se vjerovatno zaglaviti“, rekla je njemačka kancelarka Angela Merkel na sastanku u Versaju. „Ako se Evropa zaglavi i prestane da se razvija, ovaj mirovni rad bi mogao doći u opasnost brže nego što se misli“, dodala je.\nNavodeći da je izazvalo sumnju to što u Versaju nije bilo Poljske, koja će biti peta po veličini država EU nakon breksita, FT ističe da je ona, međutim, istaknuti glas kada je u pitanju odbrana.\n„Kao i ostale članice centralne i istočne Evrope koje su nekada čamile pod patronatom Moskve, a sada su članice NATO, Poljskoj se ne žuri da napusti bezbjednosni kišobran SAD zarad nekog maglovitog evropskog ideala oslanjanja na sebe u odbrani“, piše list.\n„Neće biti lako promijeniti vojne prioritete EU. Neke evropske države, na primjer istočne, su zapravo lojalnije Vašingtonu nego Briselu“, kaže italijanski novinar Beda Romano.\nIma li apetita za širenje bloka\nU vezi sa Balkanom, fundamentalna pitanja su koliki je apetit u zapadnoevropskim prijestonicama za još jednu rundu proširenja EU i šta će se desiti sa jugoistočnom Evropom ako se ispostavi da je širenje bloka završeno prijemom Hrvatske 2013, piše u analizi „Fajnenšl tajmsa“.\n„U regionu koji se nakad prostirao preko habzburško-otomanske granice, opasnost za države na staroj otomanskoj strani je da će neograničeno odlaganje ulaska u EU izazvati opadanje podrške javnosti članstvu u EU, urušavanje ionako slabih demokratskih institucija i povećanje političkih tenzija, kao što se desilo u Turskoj.“\nVučić kao korisni čvrstorukaš\nOpisujući Srbiju kao ključnu državu regiona, FT piše da EU smatra Aleksandra Vučića za „korisnog čvrstorukaša, koji zaslužuje podršku jer je iskren povodom evropske budućnosti Srbije i ograničiće ruski uticaj na Balkanu.“\nU analizi se zaključuje da je put država Balkana u EU dugačak, bez garantovanog datuma završetka.\n„Balkanske nevolje ključaju upravo kada zapadna Evropa doživljava preporod nade za svoju budućnost kao rezultat Makronovog izbora,“ piše FT.\nMeđutim, kao navodi, istorija moderne Evrope nudi „okrutne lekcije“. Podsjeća da su lideri EU 1992. potpisali sporazum iz Mastrihta, optimistično pokrenuvši ono što su vidjeli kao sljedeći veliki korak ka evropskom jedinstvu. A u aprilu 1992. je izbio rat u Bosni, koji je koštao više od 100.000 života.\nPriča o Velikoj Albaniji kao podsjetnik na članstvo\nBritanski list ističe da su rečenicom iz ustava Kosova da neće imati teritorijalnih pretenzija prema drugim državama ili djelovima država, niti će nastojati da se ujedini sa njima, zapadne vlade koje su podržale njegovu secesiju namjeravale da eliminišu jedan od mogućih izvora budućih ratova na Balkanu.\nNamjera je bila da se spriječi bilo kakav pokušaj etničkih albanskih lidera na Kosovu da stvore Veliku Albaniju.\nMeđutim, na Balkanu se sada ponovo priča o tome, piše FT, navodeći nedavne izjave albanskog premijera Edija Rame i kosovskog predsjednika Hašima Tačija da Velika Albanija više nije puka fantazija. Oni su kazali da samo žele da podsjete zapadne vlade na moguće posljedice u slučaju da se njihovim državama zauvijek bude uskraćivalo članstvo u EU.\nVelika Albanija bi drastično promijenila granice južnog Balkana i potencijalno ujedinila Kosovo, Albaniju i oblasti zapadne Makedonije i južne Srbije u kojima žive Albanci, piše FT.\n„To bi rizikovalo da zapali Balkan time što bi razbijesnilo srpsku manjinu na Kosovu, a vladama Srbije i Makedonije poslužilo kao povod za rat“.\nFT piše da se Rusija dodvorava Srbiji i Makedoniji optužujući zapadne vlade da promovišu projekat Velike Albanije.\n„U stvarnosti, zapadnim diplomatama na Balkanu itekako smetaju Ramine i Tačijeve izjave“, zaključuje FT.\nKersti KaljulaidAndžej DudaEmanuel MakronBalkan i EUIstok i zapadJaroslav KačinjskiAleksandar VučićViktor OrbanHašim Tači


Peulić: Nijedan radnik neće ostati bez posla | Palelive.com\nPočetna Regija Zvornik Peulić: Nijedan radnik neće ostati bez posla\nZVORNIK – Predsjednik Sindikata metalske industrije i rudarstva Republike Srpske Tane Peulić rekao je danas u Zvorniku da sindikat podržava rad stečajnog upravnika u glinici “Birač“ i da je uvjeren da nijednom radniku ove fabrike neće prestati radni odnos. “Zbog mnogo dezinformacija koje kruže u vezi sa Fabrikom glinice `Birač`, nad kojom je otvoren stečaj, zakazao sam današnji sastanak na kojem smo dobili potpunu informaciju o stanju i budućnosti `Birča`. Stečajni upravnik nas je informisao da provodi stečaj u skladu sa Zakonom o stečaju i mi smo podržali da on radi svoj dio posla onako kako to nalaže zakon”, rekao je Srni Peulić nakon sastanka sa stečajnim upravnikom u Fabrici glinice Lazom Đurđevićem i načelnikom opštine Zvornik Zoranom Stevanovićem.\nOn je napomenuo da je prije dolaska u Zvornik razgovarao i sa ministrom industrije, energetike i rudarstva Republike Srpske Željkom Kovačevićem, interesujući se o stavu Koordinacionog odbora za praćenje stečajnog postupka, te da je dobio uvjeravanja i da apsolutno vjeruje u to da nijednom radniku neće prestati radnik odnos.\n“Oni su 8. aprila dobili otkaz po Zakonu o stečaju, a sa 9. aprilom biće im započet radno-pravni status u jednom od dva preduzeća `Alumina` i `Mehanika“”, pojasnio je Peulić.\nPrema njegovim riječima, u ovim preduzećima dobili su zadatak da sačine sistematizaciju poslova i radnih zadataka kako bi mogli sve zaposlene radnike preuzeti. “Svi ovi radnici imaće povezan staž i redovne plate, kao i drugi radnici”, rekao je Peulić.\nOn je naglasio da će za 304 radnika u toku ove sedmice biti isplaćeno po 300 KM akontacija plate, dodajući da to znači da oni neće ostati bez egzistencije.\nPeulić je najavio da će se danas sastati sa sindikalnim odborima iz pet preduzeća Grupacije “Birač” i sa zainteresovanim radnicima kako bi im prenijeli kvalitetnu informaciju o situaciji u fabrici nad kojom je pokenut stečaj.\n“Na osnovu svih dosadašnjih konsultacija i izjava, kao predsjednik Granskog sindikata, optimista sam i vjerujem da će tako i biti, da će radnici ostati u radno-pravnom statusu, a i načelnik opštine Zvornik Stevanović je u istom timu i on je sve to potvrdio”, istakao je Peulić.\nOn je dodao da mu je kao čovjeku cilj da svi radnici u Fabrici glinice “Birač“ ostanu na poslu.\n“Bojim se da pojedinci žele da stvore konfuzno stanje, jer raznorazne dezinformacije kruže i zato treba saopštavati radnicima odluke koje zvanični organi donose. Besprekorno vjerujem stečajnom upravniku da će odraditi svoj posao u skladu sa Zakonom o stečaju i isto tako vjerujem odlukama Vlade Republike Srpske”, poručio je Peulić.\nOn je dodao da je cilj popodnevnog sastanka sa radnicima da se izbjegnu dezinformacije i da se ničim ne doprinosi stvaranju nezdrave atmosfere.\nNa današnjem sastanku učestvovali su i predstavnici sindikalnih organizacija pet preduzeća iz Grupacije “Birač“.\nPrethodni članakPožar na Lukama\nNaredni članakKrađa električne energije


Dan online - Srbija: Kurti i Mustafa bez postignutog sporazuma - 2019-12-12\nSrbija NA POMOLU NOVI VANREDNI PARLAMENTARNI IZBORI NA KOSOVU\nMustafa i Kurti Kurti i Mustafa bez postignutog sporazuma Ako Mustafa i dalje bude insistirao na tome da dobije podršku Pokreta Samoopredjeljenje za mjesto predsjednika privremenih prištinskih institucija, nakon što Hašimu Tačiju istekne mandat, alternativa su novi vanredni parlamentarni izbori\nU Skupštini Kosova juče je održan još jedan sastanak lidera Pokreta Samoopredjeljenje i Demokratskog saveza Kosova Aljbina Kurtija i Ise Mustafe, a koalicioni sporazum i dalje nije postignut.\nPoslije sastanka novinarima se obratio portparol DSK Besian Mustafa, uz poruku da će u narednom periodu biti intenzivirani sastanci kako bi se postigao sporazum o vladajućoj koaliciji, prenosi Kosovo onlajn.\nUoči sastanka Kurti je poručio da ne postoje prepreke da se formira vladajuća koalicija i dodao da će dvije stranke prevazići sitne nesuglasice.\nPrethodno je iz Samoopredjeljenja za Kosovo onlajn rečeno da se koalicioni sporazum očekuje do kraja ove nedjelje.\nSamoopredjeljenje i Demokratski savez Kosova tvrde da za formiranje nove vlade imaju podršku 62 od ukupno 120 poslanika u kosovskom parlamentu.\nVanredni parlamentarni izbori na Kosovu održani su 6. oktobra.\nU međuvremenu, kosovski predsjednik Hašim Tači je za 24. decembar sazvao konstitutitivnu sjednicu skupštine, kojoj je mandat četiri godine.\nPredsjednika parlamenta predlaže najveća parlamentarna grupa, u ovom slučaju Samoopredjeljenje, a bira se i pet potpredsjednika.\nPotom slijedi izbor vlade, a kosovski predsjednik nakon konsultacija sa političkim partijama ili koalicijama koje imaju neophodnu većinu za formiranje vlade predlaže mandatara, koji ima 15 dana da predloži sastav kabineta.\nAko lider Demokratskog saveza Kosova (DSK) Isa Mustafa i dalje bude insistirao na tome da ta stranka dobije podršku Pokreta Samoopredjeljenje za mjesto predsjednika privremenih prištinskih institucija, nakon što Hašimu Tačiju istekne mandat, alternativa su novi vanredni parlamentarni izbori.\nTo je izjavila član Predsjedništva Pokreta Samooprjedeljenje Albulena Hadžiju koja vjeruje da će novi susret dvojice lidera biti održan do kraja sedmice kako bi finalizovali koalicioni sporazum i formiranje nove vlade.\nAli ako DSK nastavi da insistira na predsjedniku, onda je jedina alternativa ponavljanje izbora, rekla je Hadžiju koja, inače, ovaj zahtjev DSK smatra besmislenim.\nOcijenila je da nije bilo ishitrenih poteza na formiranju vladajuće koalicije, jer, kako kaže, ni kosovski predsjednik Hašim Tači još nije sazvao konstitutivnu sjednicu parlamenta.\nHadžiju je u intervjuu za KosovaPres rekla da je optimista u pogledu formiranja postizborne koalicije dvije vodeće stranke, jer, prema njenim riječima, pitanje pozicije kosovskog predsjednika je jedino o kojem dvije stranke nemaju saglasnost.\nSve ostalo je, kaže, već dogovoreno.\nOna je negirala da su se dvije stranke razišle po pitanju nekih ministarstava, jer, kako kaže, na kraju svi ministri odgovaraju premijeru, u ovom slučaju Aljbinu Kurtiju.\nNeće pregovore sa Vučićem\nDijalog Beograda i Prištine neće biti obnovljen, po svemu sudeći, najmanje do maja sledeće godine, prevashodno zbog političkih prilika na Kosovu i male šanse da će biti fomirana nova vlada, bez koje nema ukidanja taksa.\nOvakav pravac dijalogu praktično je nametnuo pobjednik kosovskih izbora, kandidat za premijera i lider Samoopredjeljenja Aljbin Kurti, koji diktira uslove za formiranje vlade. A upravo je nova vlada neophodna da bi bile ukinute takse na robu iz Srbije, na čemu Beograd insistira da bi uopšte sjeo za pregovarački sto.\nKurti je, međutim, prije dva dana postavio još jedan uslov, prilično nevjerovatan, da o sporazumu sa Srbijom neće da pregovara sa predsjednikom Srbije Aleksandrom Vučićem, kao i da nema razgovora o teritoriji, odnosno o mapama.\nMoguće da će u ovoj igranci on izvući najdeblji kraj, ali jedno je sigurno, male su šanse da Kosovo dobije vladu do januara sledeće godine, što onda povlači za sobom novo odlaganje jer Srbija ulazi u predizborni period.\n,,Megatrend' kao Černobilj\nLažnim prijavljivanjem štite braću Vučić\nPodrška i Srbima iz Crne Gore


Firefox i Exel\nMyCity » IT dešavanja u svetu » Firefox 4 dostupan u utorak\nPoslao: 20 Mar 2011 03:03\n9Ovo se svidja korisnicima: Springfield, mcrule, Srki94, hazmaju, p2all, Dusan NBG, Taxista, nemanja_066, FarscapeFan\nMozilla je najavila da će konačna verzija Firefox 4 pretraživača biti dostupna za preuzimanje od utorka. Originalno je ova verzija open source pretraživača trebalo da bude dostupna još prošlog novembra obzirom da je njen razvojni ciklus počeo u februaru prošle godine, ali je niz problema koji su pogodili ovu kompaniju doveo do toga da se konačna verzija ne pojavi još uvek. Mozilla je od prošlog jula pa sve do sada izdala veliki broj različitih beta verzija svog pretraživača koji su sadržali manje ili više karakteristika koje će se naći u novoj verziji pretraživača. Mozilla računa da će sa ovom verzijom biti konkurentna ostalim takmacima na tržištu pretraživača.\nUkupno su 670 korisnika na forumu :: 25 registrovanih, 2 sakrivenih i 643 gosta :: [ Administrator ] [ Supermoderator ] [ Moderator ] :: Detaljnije


Erdogan pokušava da popravi stvari - B92\nAnkara -- Turski predsednik Redžep Tajip Erdogan rekao je u ponedeljak da Turska i Sjedinjene Države ulaze u "novu eru" odnosa.\nIzvor: Beta-AP utorak, 22.06.2021. | 06:10\nA ti odnosi su se, kako dodaje, pogoršali poslednjih godina zbog niza pitanja, iako su te dve države saveznice u NATO.\nErdogan je, meðutim, pozvao SAD na poštovanje suverenih prava Turske što je oèigledna aluzija na njegovu odluku o kupovini ruskog oružanog sistema, a zatražio je i podršku SAD u borbi Ankare protiv kurdskih grupa u Siriji koje Turska smatra teroristima.\nErdogan je govorio nekoliko dana posle svog prvog susreta s amerièkim predsednikom Džozefom Bajdenom otkako je preuzeo dužnost. Njih dvojica se poznaju godinama, a sastali su se tokom samita NATO-a u Briselu.\nErdogan pokušava da popravi loše veze sa SAD i drugim zapadnim partnerima dok se njegova vlada suoèava sa ekonomskim padom koji je pogoršala pandemija korona virusa.\nErdogan je u govoru koji je prenosila televizija rekao: "Složili smo se da ne postoji pitanje koje ne možemo prevazići i da su, naprotiv, podruèja saradnje veća i profitabilnija".\nDugogodišnji saveznici imaju dugaèku listu nesuglasica, ukljuèujući amerièku podršku kurdskim borcima u Siriji i tursku kupovinu ruskog odbrambenog sistema S-400 koja je razljutila Vašington i dovela do izbacivanja Ankare iz programa za proizvodnju najnovijih amerièkih lovaèkih aviona F-35, a dovela je i do sankcije visokim turskim zvaniènicima odbrambene industrije i zabrane vojnih izvoznih dozvola.\nErdogan je svoj razgovor s Bajdenom opisao kao sveobuhvatan i produktivan i rekao da su se dogovorili da se ponovo sastanu: "Verujemo da smo otvorili vrata nove ere sa Sjedinjenim Državama na pozitivnoj i konstruktivnoj osnovi".


Opozicija RS u BG: Utvrditi ko je lagao o finansiranju protesta\nLideri opozicije u RS\nLideri opozicionog Saveza za promene iz Republike Srpske pokrenuće proces pred pravosudjem u Srbiji kako bi se utvrdilo ko stoji iza objavljivanja, kako tvrde, neistinitih tvrdnji da je proteste opozicije u Banjaluci 14. maja finansirala Fondacija "Otvoreno društvo" američkog biznismena Džordža Soroša.\nLideri opozicionih stranaka iz RS izjavili su danas na konferenciji za novinare u Beogradu da je dokument u kojem se navodi da su dobili gotovo pola miliona dolara da bi organizovali proteste falsifikat i da će od srpskih medija tražiti da objave demanti, a da će u RS podneti tužbe za klevetu.\nPredsednik Srpske demokratske stranke (SDS) Mladen Bosić izjavio je da ne zna ko stoji iza "kampanje blaćenja i dizanja tenzija", ali da veruje da bi "organi Srbije mogli imati neke informacije".\nPredsednik SDS-a jer rekao da je povodom protesta vlasti i opozicije u Banjaluci objavljena "neverovatna količina laži, poluinformacija i dezinformacija, koja je velikim delom plasirana iz Beograda i preko beogradskih medija", dodajući da je objavljeni dokument "čista neistina", "klasičan udbaški metod diskvalifikacije ljudi" i nastavak strategije predsedika RS Milorada Dodika da svoje političke protivnike predstavi kao nekoga ko radi proitriv RS.\n"Nisam očekivao takvu reakciju u Srbiji i to od restpektabilnih medija", rekao je Bosić.\nInternet izdanje "Press Republike Srpske" je 13. maja objavio da je Fondacija "Otvoreno društvo" izdvojila skoro pola miliona dolara za proteste opozicije u RS. Tu vest su preneli Srpska novinska agencija RS (Srna) i javni RTV servis RS – Radio-televizija RS, kao i neki mediji u Srbiji, poput "Informera" i Televizije Pink.


Jeremić: Nema izbora pod postojećim uslovima | Novinska agencija Beta\nPOLITIKA | 19.02.2019 10:30 > 19.02 13:02\nPredsednik Narodne stranke i predsedavajući Saveza za Srbiju Vuk Jeremić izjavio je da "neće biti nikakvih vanrednih izbora", jer će protesti širom Srbije nastaviti da rastu, a da će opozicija pobediti na izborima "kada ih jednom bude". Jeremić je u intervjuu današnjem izdanju lista "Danas" rekao da je siguran da je predsednik Srbije i SNS-a Aleksandar Vučić "slagao, kao što laže i sve drugo", kada je na pitanje da li je razgovarao sa nekim iz Saveza za Srbiju odgovorio da su postojali pozivi raznih ljudi i da su mnogi želeli da se vide sa njim, ali da je Vučić to odbio.\n"Nije njemu (Vučiću) ostalo još mnogo toga da pokuša da bi zaustavio proteste. Jedno je da isprovocira nasilje, za šta postoje jasne indikacije, a drugo da unese razdor medju lidere opozicije. Moramo se tome odlučno odupreti, i ostati staloženi i jedinstveni", rekao je Jeremić.\nJeremić je naveo da je očigledno da kampanja "Budućnost Srbije" izaziva kontraefekat, generišući sve učestalije ispade, poput prisilnog zadržavanja ljudi u ogradjenom prostoru u Pančevu. "Zato se nadam da će ta kampanja potrajati, odnosno da i pored toga što je shvatio da mu ona ne donosi rezultat, Vučiću kompleksi neće dozvoliti da je prekine", rekao je Jeremić.\n"Ali brutalni napadi provladinih tabloida na mene nisu naredjeni zbog toga, već zbog povredjene lične sujete Aleksandra Vučića. Ponoviću ono što sam tamo rekao – za razliku od Miloševića, koji je bio obrazovani komunistički birokrata sa minimumom stila, Vučić je uličar bez ikakvih manira, izrazito bahat i primitivan", rekao je Jeremić.\nPredsednik Narodne stranke i predsedavajući Saveza za Srbiju je, povodom početka potpisivanja Sporazuma sa narodom, rekao da je sporazum most poverenja izmedju naroda i opozicije.\n"On će od sada biti obavezujući okvir našeg delovanja, i prva Narodna skupština koja bude izabrana na slobodnim i poštenim izborima biće garant njegovog ispunjenja. Na našoj zajedničkoj listi neće moći da budu oni koji se javno ne obavežu na poštovanje svih tačaka Sporazuma, a drugih opozicionih lista sa kapacitetom da udju u parlament neće biti", rekao je Jeremić.\n"Jedino do čega mi je stalo je da što pre dodje do potpunog resetovanja ovog naopakog sistema", rekao je Jeremić.


Humanitarna pomoć za Alep - da li je Srbija neutralna u sukobu u Siriji?\nStanovnici Alepa skupljaju svoje stvari iz ruševina zgrade posle vazdušnih napada u nedelju (REUTERS/Abdalrhman Ismail)\nMediji u Beogradu su preneli da će biti upućena humanitarna pomoć u sirijski grad Alep preko Srpsko-rusko humanitarnog centra u Nišu, u organizaciji Rusije. Za sada se ne zna kada će otići paket pomoći za Siriju, a sadržinu kargo leta je objavila Vlada Srbije. Takođe, niko od međunarodnih humanitarnih organizacija, kao nezavisan posmatrač, nije pozvan da verifikuje sadržaj pomoći koja leti za Alep. Prirodno, kao problem se javlja i činjenica da Srbija šalje pomoć preko interesne strane u konfliktu u Siriji, Rusije.\nPremijer Aleksandar Vučić izjavio je u četvrtak da ne vidi da je tu išta sporno.\n"Poslaćemo bilo kome na svetu, bilo kom gladnom i napaćenom narodu pomoć", rekao je Vučić.\n"To je humanitarno mešanje u rat i davanje preference jednoj strani. Svaka pomoć je humanitarno mešanje u konflikt. Bilo bi dobro da Srbija ne bode Zapad u oko jer sirijski narod se ionako neće ovajditi od ove pomoći iz Srbije," kaže Zoran Kusovac, analitičar iz Beograda.\nNi Aleksandar Radić vojni analitičar iz Beograda ne može da se složi sa viđenjem premijera Srbije da ovo nije politički potez.\n"Ovo se dešava u trenutku kada dolazi do propasti pregovora Rusije i Amerike za uspostavljanje prekida sukoba i uspostavljanja primirija u Siriji gde se ulazi u jednu ozbiljnu fazu između velikih sila i nije red da se mi tu uplićemo. Imamo velike sile, regionalne sile, ljude koji su tamo na terenu. Spisku zemalja koje su u to involvirane bi trebalo dodati i one koje su potpuno neutralne. Slanjem pomoći je načinjen jedan potez koji je u političkom domenu, a koji Vlada nije znala kako da opravda. Potrebno je još neko objašnjenje osim negiranja i ćutanja," kaže Aleksandar Radić, vojni analitičar iz Beograda.\nJoš početkom avgusta, na sastanku tadašnjeg Ministra inostranih poslova u tehničkoj vladi Ivice Dačića i ruskog amabsadora u Beogradu, Aleksandra Čepurina, bilo je reči o pomoći srpske vlade u operacijama koje Rusi sprovode u Siriji. Ambasador je tada zbog teške situacije u Siriji rekao da Rusija namerava da pokrene kampanju dostavljanja humanitarne pomoći i da ozbiljno računa na angažovanje Srbije.\nBoško Jakšić, dugogodišnji novinar i komentator lista Politika, napisao je da je srpski ministar imao priliku da ambasadoru prenesu "rastuću zabrinutost" jer Srbija svoje vojnike angažuje u svetu isključivo u mirovnih i humanitarnim operacijama po okriljem UN i EU, "da bi ovakvim potezom bila narušena vojna neutralnost Srbije," naveo je Jakšić.\nVlada u Beogradu je od tada ćutala, da bi se pre neki dan oglasio predsednik Vlade koji je tu pomoć i obećao. Upitan da li je odluka o humanitarnoj pomoći bila na Vladi, Vučić je odgovorio potvrdno i rekao da je "bilo na Vladi odavno".\nMeđutim, mediji u Beogradu nisu izvestili o ovakvoj odluci Vlade.\n"Nije reč o teretu koji se tamo šalje, nego o podršci koja se pruža Moskvi, kao i o potrebi Moskve da stvori sliku da postoje saveznice zemlje koje podržavaju njenu opciju," kaže Radić.\nRusija je saveznik režima sirijskog predsednika Bašara el Asada. S obzirom na to da je Srbija se odlučila da humanitarnu pomoć pošalje upravo u saradnji sa Federacijom, ovo se može protumačiti kao neka vrsta podrške ruskim operacijama u Siriji.\nVučić je napomenuo i da ne razume zašto se humanitarne pomoći pravi politička priča. "Ne razumem kakva se to neka velika politička priča diže i pravi oko ćebadi i lekova i brašna i šećera. Tražite i poslaćemo vam", rekao je Vučić.\nDanijel Server, analitičar i profesor na Univerzitetu Džons Hopkins, kaže za Glas Amerike da srpska pomoć Siriji nije loša stvar, ali je politička poruka i način na koji se to dešava u neku ruku van evropskog kursa.\n"Nema ništa loše u u tome što Srbija učestvuje u humanitarnim naporima, ali u ovom slučaju optika je važna koliko i suština. Saradnja Srbije u pružanju pomoći zajedno sa Rusima svrstava Beograd uz Moskvu. Rusija je jedna od strana u sirijskom ratu, koja je počinila dokumentovane ratne zločine. Da li je dobro za zemlju koja se ponosi sa svojom nesvrstanom politikom sarađuje sa stranom koja ratuje vršeći ratne zločine? Ili bi bilo mudrije da obezbedi humanitarnu pomoć kroz UN, Međunarodni crveni krst ili druge priznate neutralne organizacije? Ako Srbija zaista želi da bude deo Evrope, treba da počne da razmišlja i ponaša se kao Evropa," rekao je Server.\nMeđutim, kada jednom pomoć i stigne do ratom zahvaćene Sirije, ovdašnja vlada još uvek nije precizirala na osnovu kojih kriterijuma i pod kojim uslovima će biti raspodeljena. Ne zna se ni da li, ni kako, će srpska strana imati bilo kakav oblik kontrole nad raspodelom humanitarne pomoći.\n"Etičko je pitanje davati pomoć koju ne možeš da kontrolišeš. I pitanje je da li je bilo nezavisne verifikacije od strane humanitarnih, nezavisnih organizacija, kao na primer Crvenog krsta, tovara koji će se nalaziti u tom avionu," navodi Zoran Kusovac.\nAnalitičari se slažu da je slanje pomoći u Siriju kroz interesnu stranu u ovom konfliktu, Rusiju, nešto što će Srbiju staviti u nezgodnu poziciju kada su odnosi sa NATO-om u pitanju. Ova situacija može i da oteža srpsku pregovaračku poziciju sa Evropskom unijom.\n"Zapad će na svoj način da rešava komplikacije sa Rusijom. Srbija nije članica EU, pa tako očekujem da će ova pomoć biti upotrebljena i zloupotrebljena kada su zemlje EU i njihov odnos prema Srbiji u pitanju," zaključuje vojni analitičar Radić.


Domaći i medjunarodni\nKategorija: Domaći i medjunarodni drumski transport\nObjavljeno 17 mart 2015\nTransport kao deo privrede predstavlja skup saobraćajnih sredstava i puteva, kao i pratećih sistema, opreme i uređaja neophodnih za nesmetano odvijanje procesa transporta. Prednosti drumskog transporta u odnosu na ostale vidove transporta ogledaju se u sledećem: mogućnost direktnog prevoza ’’od vrata do vrata”, izražena mobilnost (polazak u bilo koje vreme, po sporazumu ili pozivu), velika manevarska sposobnost,mogućnost kombinacije i izbora transportnih sredstava, mogućnost organizovanja prevoza tereta i u malim količinama, mogućnost putovanja u etapama.\nNa bilo kojoj domaćoj ili međunarodnoj relaciji, nudimo Vam usluge po najvišim standardima. To postižemo profesionalnim radom i pravilnim pristupima u rešavanju i najsitnijih problema. Na ovaj način u prilici smo da svim našim sadašnjim i budućim partnerima ponudimo strateško partnerstvo uz visok nivo znanja.\nkoja godina dugi radova transport materija opremu radovi vozila transporta usluge koje svih radove prema izvodimo izvođenje opasnih naša poseduje skladište prevoz tegljači tereta tako koji betoniranje posedujemo robe bavimo


Fudbal u Viktoriji u kandžama korone | Srpska dijaspora | Vesti iz dijaspore i o dijaspori\nNaslovna Dijaspora Australija Fudbal u Viktoriji u kandžama korone\nPočetkom izbijanja svetske zdravstvene krize stala su gotovo sva sportska takmičenja i u Australiji, a kako se ona produbljivala, postajalo je sve jasnije da će izlazak iz pamdemije spremni uspeti da dočekaju samo najorganizovaniji klubovi.\nKako su odmicale nedelje pod primenom restriktivnih mera obaveznog održavanja prostorne razdaljine, mnogi fudbalski klubovi su počeli da ostaju bez igračkog kadra, ali i termina za korišćenje terena na kojima je trebalo da održavaju utakmice ili treninge.\nPostoji velika bojazan da će mnogi fudbalski klubovi u Viktoriji zbog ozbiljnih finansijskih problema morati privremeno, a neki od njih čak i trajno da napuste takmičenja.\nToga je svestan i Fudbalski savez Viktorije, koji na sve načine pokušava da koliko-toliko sačuva ovaj važan sport u životima etničkih zajednica.\nU klubu vlada sloga\nNaravno da se kriza odrazila i na srpski Fudbalski klub Springvejl Beli orlovi iz Kizboroa, ali su tamo ipak u nekoj vrsti prednosti, jer poseduju svoj klub, više fudbalskih terena, na kojima mogu da im pozavide i veći i bolje plasirani timovi.\n– Uprava Fudbalskog kluba uz punu podršku stručnog štaba, trenera i roditelja u ovim teškim vremenima – kaže predsednik Milan Stojić – čini sve što je u mogućnosti da očuva klub i vrati ga na staze uspeha i takmičenju u Premijer ligi.\nSvi ostaju u klubu: Ekipa želi plasman u Premijer ligu\nI tokom sankcija zaposleni u klubu radili su na održavanju terena i prostorija, kako bi spremni i u potpuno operativnom stanju dočekali početak sezone.\n– Zdravlje ljudi je uvek u prvom planu, a naročito kad su tu naši najmlađi, jer mi osim škole fudbala koja je upravo trebalo da počne sa radom imamo i juniorske takmičarske ekipe od najmlađih do zaključno 16-godišnjaka, koji se takmiče u Premijer ligi Viktorije. To je glavni razlog što vlada Viktorije ne dozvoljava da se počne takmičenje – naglašava Milan Stojić.\nKlub održava stalne kontakte sa svojim timovima, a preko trenera i tehničkog rukovodstva uspeli su da ostanu zajedno i jedinstveni u cilju da se ova teška situacija prebrodi i da dovrše sezonu za juniore. Takođe, Stojić kaže za „Vesti“ da su spremni još koliko sutra da započnu sezonu seniorskog prvog i drugog tima, kao i ekipe ispod 18 godina.\n– Trenutna situacija za fudbal u Viktoriji je izuzetno teška jer odluka Vlade da može da trenira grupa do deset igrača ograničena je odredbama Fudbalskog saveza i Opštine Dandenong. Po njima, treninzi su dozvoljeni samo na način da ne postoji nikakav fizički kontakt između igrača. Uz to, postoje i odredbe da kantina, svlačionice i klupske prostorije ne mogu da se koriste, a moraju da se poštuju još mnoga pravila održavanja prostorne razdaljine i lične higijene – kaže Stojić, uz napomenu da sva pravila Ministarstava zdravlja moraju se poštuju.\nU međuvremenu, Fudbalska federacije Viktorije nije dala nikakve naznake ni o datumima početka, kao ni o modelu kako Liga može da se nastavi. Stigle su najave da bi od danas (ponedeljak, 1. jun) moglo da se nastavi sa treninzima.\nOno što je ipak jasno, da je korona virus iz temelja promenio fudbal u Viktoriji. Naime, Prva Premijer liga koja ima 14 timova došla je do gorkog saznanja da čak deset timova nikako neće moći da se takmiči iz finansijskih i drugih razloga.\nI bogati da pozavide: Teren Orlova u Kizborou u savršenom stanju\nDruga i Treća Premijer liga (u kojoj se takmiče i Beli orlovi), najavljuju da će definitivno nastaviti sa nadmetanjem juniorskih timova. Na sreću, i većina seniorskih timova biće spremna za nastavak takmičenja.\n– Pošto je nastavak takmičenja u Prvoj premijer ligi onemogućen zbog otkazivanja klubova, nužna bi bila reorganizacija čitavog takmičenja. O tome treba da se izjasne čelnici Fudbalskog saveza Viktorije, uz saglasnost klubova Premijer liga – kaže Milan Stojić.\nOgledalo svakog kluba uvek je prvi tim. Briga o mladima i ulaganje u juniorske selekcije svima je prioritet, ali sponzori i gledaoci na prvom mestu zapažaju rezultate prvog tima.\n– Povodom situacije koju je pandemija proizvela stanje u našem klubu i u vezi s nastavkom takmičenja uopšte, održali smo sastanak sa igračima i trenerima prvog i drugog tima. Doneta je odluka da sav igrački potencijal ostaje u klubu bez izuzetka, kao i da sportski motivi i želja da se nastavi takmičenje postoji kod kompletnog igračkog i trenerskog kadra – kaže nam predsednik Belih orlova.\nJedinstveni zaključak i poruka koja stiže iz tabora ovog srpskog fudbalskog kolektiva je da su svi igrači, treneri, fizioterapeuti, tim-menadžeri i ostali, uključujući članove uprave, svesni teške finansijske situacije, zbog čega su istakli da žele da se takmiče potpuno besplatno, odnosno bez ikakve nadoknade!\nTrenutno u Kizborou sa nestrpljenjem čekaju odluke čelnika Federacije o nastavku takmičenja. Ipak, bez omogućavanja neophodnih zdravstvenih mera, dovoljnog vremena za organizovanje predsezone da bi se timovi vratili u takmičarsku formu, a igrači zaštitili od povreda, nije moguće nastaviti takmičenje, stav je mnogih klubova u Viktoriji.\n– Ulažemo velika sredstva i angažujemo se da početak sezone dočekamo igrački, kadrovski i organizaciono spremni. Naši tereni su dobro održavani i u besprekornom su stanju, za primer svima u Viktoriji. Da još jednom istaknem da je kompletan pogon Belih orlova sa trenerima i rukovodstvom juniorskih i seniorskih timova jedinstven u želji da nastavi takmičenje i potpuno spreman za sve izazove koji dolaze – veli za „Vesti“ predsednik Stojić.\nBudućnost: U klubu se mnogo ulaže u mlađe kategorije\nPomoć zajednice važnija nego ikad\nPandemija je teško pogodila sve pore društva. Mnogi su ostali bez posla, primetan je smanjen protok robe i usluga, ograničeno druženje i kretanje uopšte širom Australije… Otežana je, pa i onemogućena socijalizacija i svi mogući vidovi zabave, uključujući sport i rekreaciju – trpe mnogo.\nBelim orlovima, ali i svim srpskim sportskim klubovima, za opstanak je neohodna pomoć i podrška srpske zajednice, sada i više nego ikada ranije da bi se iz ove situacije izašlo.\n– Potrebno je da, svako prema svojim mogućnostima, da doprinos jer troškovi održavanja terena, organizacija i plaćanje dažbina takmičenja moraju da se podnesu uz mogućnost smanjenog ili potpunog prekida dotoka prihoda. Podrška i pomoć Srpske pravoslavne crkve, Srpskog sportskog centra i srpske zajednice uopšte, kao i svakog pojedinca iz naše zajednice, predstavlja i pomoć samom sebi u odlučujućem momentu preživljavanja i spasa od propadanja vrednosti srpskog nacionalnog bića na ovim prostorima – zaključuje Milan Stojić.\nŽelja viši rang i „Voždov“ trofej\n– Hteo bih posebno da istaknem zapažanje uprave i trenera Džona Markovskog da je atmosfera u timu izuzetno pozitivna. Kvalitet i uigranost ekipe već je dokazana osvajanjem „Karađorđevog“ kupa u oktobru prošle godine. Tim željno iščekuje da se dokaže i očekuje najviši rezultat – plasman u Premijer ligu i trijumf na ovogodišnjem „Karađorđevom kupu“ – ponosno kaže Milan Stojić.\nЧланак Fudbal u Viktoriji u kandžama korone се појављује прво на Vesti online.


Jovičić: U narednih mesec i po dana novi kontejneri na Paliluli - Studio B\nJovičić: U narednih mesec i po dana novi kontejneri na Paliluli\nJovičić: U narednih mesec i po dana novi kontejneri na Paliluli Tanjug\nBeogradBeograd Pocetna 28. 02. 2017. 11:46:50\nNa Karaburmi i Višnjičkoj banji danas je postavljeno novih 280 kontejnera, a predsednik gradske opštine Palilula Aleksandar Jovičić najavio je da će u narednih mesec i po dana svi stari kontejneri biti zamenjeni novim na teritoriji te opštine koja se prostire na 450 kvadratnih kilometara.\nZapremina jednog novog kontejnera je 1,1 metara kubnih, a Jovičić je novinarima rekao da će oni ulepšati ovaj deo grada, te da će u saradnji sa Gradskim Zelenilom biti postavljene kante za otpatke. „Ovo je snažna poruka da je važno da mislimo o svim ulicama, da mislimo o zelenim površinama, da kada neko dođe u naš grad i prošeta ovim ulicama može da primete da neko vodi računa o komunalnom redu i da su ulice uredne“, kaže Jovičić.\nApelovao je na građane da vode računa i ne pale kontejnere i da in ne uništavaju. „Niko nam ovo nije poklonio. Kontejnere smo morali da kupimo i da izdvojimo novac da bismo mogli da uredimo naše ulice“, navodi Jovičić.\nKaže da na teritoriji opštine Palilula ima oko 15.000 kontejnera, te najavio rekonstrukciju 28 podzemnih kontejnera postavljenih na opštini Palilula.\nNaveo je da podzemni kontejneri imaju malu zapreminu i mali otvor, te da će se rekostrukcijom taj problem rešiti posle čega će za građane biti lakši za upotrebu. „Građani će biti zadovoljniji što će moći da ih koriste, što nije bio slučaj do sada, s ozbirom da se veoma često otvori zaglave, a kontejneri se pune vodom i onda to napravi veću štetu nego korist“, kaže Jovičić.\nJovičić je danas prisustvovao postavljanju novih kontejnera na uglu ulica Vojvode Micka i Marijane Gregoran na Karaburmi.


On je, komentarišući najavu premijera Aleksandra Vučića da će plate i penzije “značajno” biti povećane, rekao da ne potcenjuje rezultate aktuelne vlade.\n“Pošteno bi, međutim, bilo da se primanja dovedu na nivo sa koga su smanjene. Sve dok se ne dovedu na taj iznos to je vraćanje oduzetog”, rekao je Savić koji je profesor na Ekonomskom fakultetu u Beogradu.\n“Tadašnja vlada koju je predvodio Vučić nije se potrudila da nađe prostor za uštede u prekobrojnoj birokratiji ili onima koji su zapošljavani partijskim vezama, pa i nemaju jasno definisano radno mesto”, rekao je Savić agenciji Beta.\n“Da je država efikasnija mogla je da obezbedi veće prihode u budžetu na sve te načine, a ne da posegne za najjednostavnijim rešenjem – smanjenjem plata i penzija”, rekao je Savić.\n“Iako su prihodi u budžetu narasli od naplate poreza i doprinosa, procenjuje se da je siva ekonomija oko 30 odsto BDP, što znači da državna kasa zbog nelegalnog poslovanja godišnje gubi oko deset milijardi evra”, rekao je Savić.\n“Treba staviti prst na čelo i oslanjati se na ekonomske mere”, rekao je Savić.\nGašenje ekspozitura Marfin banke u nekoliko gradova u Srbiji\nVW povećao dobit za 44 posto\n03/05/2017 | 21:11\nProfesor Savic je apsolutno u pravu.Pare od smanjivanja plata i penzija,vlada je delila sakom i kapom.Premijer"dobrotvor",izmedju ostalog,obeca Gosinim radnicima po 60 hil.jednokratnu pomoc!A sta posle radnici da rade?Meni je za dve godine kroz neustavno smanjenje penzije oteo 240.hilj.Pa i ja bih vrlo rado dao po 60.hilj za cetri radnika Gose,pa da i ja budem dobrotvor,ali sa svojim parama.


Vrnjački Merkur po meri Egipćana - Merkur Vrnjačka Banja\nTuristički kompleks na Crvenom moru organizovaće se po poslovnom modelu Merkura, a egipatski turisti odmaraće se u Vrnjačkoj Banji\nDirektor Merkura dr sci med Dejan Stanojević i direktor marketing službe Miodrag Miljković protekle nedelje posetili su turistički kompleks MoussaCoast u Egiptu, gde su sa partnerima iz Misr Italija holding, jedne od najvećih egipatskih kompanija za izgradnju i prodaju visokokvalitetnih poslovnih objekata, imali niz sastanaka radi definisanja modaliteta i početka saradnje u oblasti medicinskog i zdravstvenog turizma.\n“Prvi deo razgovora odnosio se na prenos poslovnog modela Merkura na rizort Musakost, koji u ovom trenutku ima oko 3.000 smeštajnih jedinica – apartmana i vila, a u narednom periodu planira se izgradnja dodatnih 13.000 smeštajnih jedinica”, izjavio je direktor Stanojević. “U okviru rizorta postoje i izvori termomineralne vode, pa je tako i došlo do ideje da se ovo letovalište na Crvenom moru pretvori u medicisnki i velnes centar. Egipatsk partneri izabrali su Merkur za ogledni model u konkurenciji nekoliko banjskih centara iz Mađarske, Rumunije i Srbije”.\nKompanija Misr Italija i njen vlasnik Hani Al Assal prepoznali su Merkur kao lidera u zdravstvenom turizmu, čije višedecenijsko iskustvo mogu iskoristiti za obuku svojih radnika i formiranje usluge u svom kompleksu. Ukoliko dođe do početka saradnje, tim Merkura bi, na osnovu analize potencijala i resursa rezorta Moussa Coast, razvio studiju za otvaranje i rad medicinskog i velnes centra, istraživanje lekovitih svojstava mineralnih voda MoussaCoast, definisao medicinske tretmane i pakete, a Merkurovi lekari bi edukovali Egipćane za organizaciju medicinske službe.\n“Misr Italija je holding sa 12 firmi od kojih se nekoliko bave turizmom, dok je MC Travel agencija koja egipatske turiste vodi u najznačajnije destinacije Evrope i Dalekog istoka”, saznali smo od gospodina Miljkovića, Merkurovog direktora marketinga. “Tokom posete identifikovali smo najveće prepreke, kao i korake za dovođenje egipatskih turista u Vrnjačku Banju na odmor i lečenje. Gospodin Magrabi iz MC Travela veruje da bi egipatski pacijenti putovali u Srbiju u značajnom broju, jer je ponuda Merkura povoljnija i atraktivnija od Karlovih Vari, u koje trenutno odlaze egipatski gosti”.\nPrecizirani su načini informisanja turista o potencijalima banjskog boravka u Merkuru, način realizacije kampanje na teritoriji Egipta i dogovorena poseta za upoznavanje (fam-trip) grupe egipatskih medija, turoperatera i članova borda direktora MisrItalia holding.\nOva saradnja inicirana je u martu ove godine, kada je vlasnik holding kompanije Misr Italija, Hani El Assal posetio Srbiju, kada je potpisan Sporazum o razumevanju, kao izraz obostrane želje za dalju saradnju. Misr Italija je osnovana 1981. godine, ima oko 400 stalno zapošljenih i još nekoliko hiljada radnika koji se angažuju po projektima ili sezonski. Sedište je u Kairu, a 12 ćerki-firmi pokrivaju sve oblasti kojima se kompanija bavi: građevinarstvo i operativa, investicije, finansijski menadžement, projektovanje i proizvodnja enterijera, proizvodnja nameštaja, razvoj turističkih destinacija, hotelski menadžment…\nCategory: AktivnostiBy Srdjan 1. јула 2019.\nPreviousPrevious post:Vrnjačka Banja postaće prepoznatljiva destinacija za građane TuzleNextNext post:Poseta partnera iz Kine


Beograd 21. veka iz ugla građana ’70-ih godina (VIDEO)\nDa li vas zanima u kojoj meri su ostvareni planovi za razvoj iz 1970. godine?\nTemeljan Urbanistički plan Beograda, usvojen 1972. godine, mnogi smatraju najboljim urbanističkim planom za razvoj nekadašnje jugoslovenske prestonice do sada. Emisija "Beograd u 21. veku" iz 1974. godine uključila je u razgovor upravo ljude koji su učestvovali u izradi ovog Plana, ali i mlađe generacije - one koji će živeti u tom "Beogradu budućnosti", piše novi.ba\nArhitekte koje su izradile ovaj Plan predvidele su novi most, ali ne prvo onaj na Adi (koji je izgrađen), već jedan koji bi izlazio na Nemanjinu ulicu i veziveo novu Železničku stanicu sa sistemom pruga.\nPlan je predviđao i novi most preko Ade i Sajmišta koji bi bio dio sistema sa transverzalom na Novom Beogradu.\nMožda više od planova stručnjaka danas djeluju zanimljivo želje i maštarije djece o Beogradu 21. veka u kome će, verovali su, živeti kada odrastu:\n"Ovo je robot koji pomaže ako se slučajno njegovom gospodaru ili gospodarici desi neka nesreća ... Ovo su automobili budući koji mogu da idu do 160 km/h! A ovo su rakete koje služe ljudima da idu na izlet na Mesec!"\nLegenda iz Fojnice: Ovako izgleda život efendije 21. vijeka\nPovezane teme: Beograd zanimljivost budućnost video


Kvalitet auto-puteva u Srbiji bolji je nego ranije, i zbog toga je predloženo da se maksimalna dozvoljena brzina na auto-putu poveća sa 120 na 130 kilometara na čas, kaže potpredsednica vlade i ministarka građevinarstva, saobraćaja i infrastrukture Zorana Mihajlović.\n- Naši auto-putevi su drugačijeg kvaliteta nego ranije, imamo skoro završen auto-put na Koridoru 10 i 17 miliona više vozila koja ga koriste nego pre dve godine. Važno nam je da ljudi budu odmorni kad voze, duž koridora se otvaraju odmorišta, uvedeni su besplatan vaj-faj i punjači za električne automobile, i radi se sve ostalo što je potrebno za bezbedan i kvalitetan auto-put - rekla je Mihajlovićeva gostujući u jutarnjem programu TV Hepi.\nVujanić: Sa podizanjem dozvoljenje brzine, povećava se i broj nezgoda i njihove posledice\nOna je istakla da nema tolerancije kad je u pitanju bezbednost saobraćaja, i naglasila da je od uvođenja merenja prosečne brzine na auto-putu broj saobraćajnih nesreća smanjen za 25 odsto.\n- Kada je u pitanju bezbednost saobraćaja, nema i neće biti tolerancije jer godišnje 600 ljudi pogine na našim putevima - rekla je Mihajlovićeva.\nOna je dodala da će se u narednom periodu razmotriti i povećanje ograničenja maksimalne brzine i na pojedinim regionalnim putevima na kojima za to postoje uslovi.


DNK I PORUKE OTKRIVAJU ZAVJERU ŠVERCERA: SRBIJANCI JEDRILICOM PREVOZILI 800 KILOGRAMA KOKAINA | Hayat.ba\nDNK I PORUKE OTKRIVAJU ZAVJERU ŠVERCERA: SRBIJANCI JEDRILICOM PREVOZILI 800 KILOGRAMA KOKAINA\nSpecijalno tužilaštvo u Beogradu naložilo je niz vještačenja u slučaju šverca čak 800 kilograma kokaina iz Južne Amerike u Evropu koja bi trebalo da ukažu na umiješanost oca i sina Đankovića iz Šida, uhapšenih u svojstvu logističara narko-klana.\nNakon što je početkom septembra u Atlantskom okeanu, u blizini Azorskih ostrva, na jedrilici kojom je upravljao srbijanski državljanin Vladislav Funštajn pronađeno 800 kilograma kokaina, srbijansko Tužilaštvo za organizovani kriminal krenulo je u opsežnu istragu.\nNaime, dok je trajalo hapšenje posade broda, otac i sin Mirko i Dragan Đanković iz Šida uhapšeni su u akciji srbijanske policije kao logističari ove grupe.\nKod njih je tada pronađena veća količina dokumentacije vezana za uplate i isplate i transfere novca osumnjičenima koji su uhapšeni na jedrilici, ali i avio-karte, notesi, memorijske kartice, više USB memorija, mobilni telefoni, kao i oprema i uređaji za neovlašteno audio i video snimanje.\nUpravo ovi predmeti od ključnog su značaja za dalju istragu, prije svega njihova vještačenja koja bi trebalo da ukažu na povezanost članova narko-grupe, ali i ulogu svakog od njih.\nTako je Tužilaštvo za organizovani kriminal, kako nezvanično saznaje “Blic“, nakon što su uhapšeni otac i sin sprovedeni na saslušanje u tužilaštvo, naložio niz vještačenja.\nMeđu njima, prema informacijama koje posjeduju su i vještačenja mobilnih telefona osumnjičenih, kao i DNK vještačenja predmeta pronađenih kod njih.\n– Vještačenja mobilnih telefona važna su jer se očekuje da će telefonski pozivi i poruke osumnjičenih ukazati koga su pozivali i koliko je njihova komunikacija sa Funštajnom bila česta. Takođe, trebalo bi da ukažu i sa kim su eventualno još sarađivali prilikom organizovanja transporta kokaina, ali i njegove nabavke – objašnjava izvor upoznat sa slučajem.\nDok će vještačenje telefona ukazati na kominikaciju osumnjičenih, DNK vještačenje prikupljenog dokaznog materijala trebalo bi da utvrdi ko je sve imao kontakta sa njim. Prije svega to se odnosi na Đankoviće, ali i na otkrivanje eventualnog saučesnika u ovom švercu.\n– Nakon što se izvedu ovi dokazi, Dragan Đanković biće ponovo sproveden na saslušanje u tužilaštvo, nakon što je prethodni put rekao da će naknadno iznijeti svoju odbranu jer mu je tokom saslušanja ozbiljno pozlilo – kaže naš sagovornik.\nInače, dok se čekaju rezultati vještačenja, prema našim saznanjima, Tužilaštvo za organizovani kriminal uputilo je molbu španskim istražnim organima za međunarodnu pravnu pomoć. Ukoliko dođe do usvajanja molbe, saradnja istražnih organa znatno bi pomogla u daljoj istrazi, prije svega jer bi razmjenom podataka i dokaznog materijala do najsitnijeg detalja bila razjašnjena mreža ovog narko-klana.\nPodsjetimo, uhapšena narko-grupa planirala je da tovar droge od 800 kilograma kokaina kod obala Španije prebaci u drugi brod tako što će je prethodno baciti u okean.\nKako su pisali španski i ruski mediji, osumnjičeni su jedrilicu prije nekoliko mjeseci kupili u Meksiku, a Vladislav Funštajn oko sebe je okupio grupu ljudi od povjerenja: dvojicu skipera – Dragana Đankovića iz Srbije i Sergeja Rašohina iz Rusije, finansijera operacije Mirka Đankovića, ali i ronioca iz Meksika Emanuela Alehandra Asevesa Kuevasa. Upravo on imao je najvažniji zadatak – da iz jednog broda u drugi koji je trebalo da ih sačeka na okeanu nedaleko od Španije prebaci tovar droge. Kako prenose mediji, posada je trebalo da prilikom susreta sa drugim brodom drogu baci u vodu, da bi potom Alehandro zaronio i pakete kokaina izvlačio i dodavao onima koji su ih čekali.\nKako saznaje “Blic”, sud u Beogradu odbio je zahtjev odbrane osumnjičenih Mirka i Dragana Đankovića za ukidanje pritvora.


Program za mlade poljoprivrednike - podsticaji do 1,2 miliona\nNov program subvencionisanja mladih poljoprivrednika, koji je najavio ministar Branislav Nedimović, stupio je na snagu, 27. marta, objavljivanjem u Službenom glasniku. Po ovom dokumentu na podsticaje mogu da računaju punoletni mladi poljoprivrednici - nosioci komercijalnih porodičnih poljoprivrednih gazdinstva i mladi preduzetnici koji na dan podnošenja prijave na konkurs imaju navršenih 18, a najviše 40 godina. Oni koji ispune uslove, od države će dobiti do 1.200.000 dinara. Kako se navodi, podsticaji se utvrđuju u procentualnom iznosu od vrednosti realizovane investicije u skladu sa zakonom kojim se uređuju podsticaji u poljoprivredi i ruralnom razvoju, odnosno posebnim propisom kojim se uređuje raspodela podsticaja u poljoprivredi i ruralnom razvoju. Ministarstvo poljoprivrede i zaštite životne sredine davaće novac za podršku investicijama za razvoj i unapređenje primarne biljne proizvodnje i pripreme poljoprivrednih proizvoda za tržište na poljoprivrednim gazdinstvima mladih poljoprivrednika. Takođe, za podršku investicijama za razvoj i unapređenje primarne stočarske proizvodnje na poljoprivrednim gazdinstvima, kao i za podršku investicijama za razvoj i unapređenje prerade mleka, povrća i voća na poljoprivrednim gazdinstvima mladih poljoprivrednika. Prednost prilikom rangiranja podnetih prijava će imati investicije koje se odnose na pripremu za prodaju ili preradu primarnih poljoprivrednih proizvoda u svrhu ostvarivanja dodatne vrednosti poljoprivrednih proizvoda, posebno ako dolaze iz nerazvijenih područja sa otežanim uslovima za bavljenje poljoprivredom. Takođe, u povlašćenom položaju su mlade poljoprivrednice, kao i oni koji imaju odgovarajuće obrazovanje iz oblasti poljoprivrede, ili čija preduzeća posluju sa pozitivnim bilansom. Najpre zainteresovani treba da se jave na konkurs, koji raspisuje Ministarstvo poljoprivrede i zaštite životne sredine – Uprava za agrarna plaćanja za svaku kalendarsku godinu. Podnosi se samo jednu prijavu za korišćenje podsticaja u kalendarskoj godini, za jednu ili više investicija. Uz Zahtev za odobravanje prava na podsticaje podnosilac zahteva, pored ostalog dostavlja predračun za nabavku investicija ne stariji od 30 dana i izjavu dobavljača da može isporučiti predmet investicije u roku od šest meseci od dana izdavanja predračuna. Uprava za agrarna plaćanja potom će razmatriti prijave na konkurs i utvrditi ispunjenost uslova za dodelu podsticaja kao i rang listu podnosilaca prijava na konkurs.\njan 05, 2018 100509 Teška\nnov 10, 2016 86442 Obnovljivi izvori energije (OIE)\nokt 31, 2016 86091 Ekologija zemljišta\napr 20, 2018 49653 Ovčarstvo\nnov 06, 2018 24404 Sitne životinje\navg 24, 2017 21340 Ratarstvo i povrtarstvo


PORTAL KRUG - OSTAVKA ZBOG ČASTI\nOSTAVKA ZBOG ČASTI\nPrevious Article KRIVIČNA PRIJAVA PROTIV 19 OSOBA\nNext Article DIMNA ZAVESA BIROKRATIJE\nZbog toga što je za pomoćnika postavio Sretena Jovanovića, predstavnici udruženja „Otpisani 2014“ traže od gradonačelnika Terzića da podnese ostavku\nGrad Kraljevo potresa afera koju će građani Kraljeva, zbog nezakonite smene vlasti skupo platiti, a imenovanje čoveka koji je bio učesnik tog događaja, znači otvoreno ruganje svim građanima, smatra Miroljub Baković, predsednik udruženja „Otpisani 2014“ i poziva gradonačelnika Kraljeva da zbog, kako kaže, časti – podnese ostavku, jer je „morao da postupi drugačije, po cenu da padne gradska vlast“.\n- Da li je doktoru nauka primereno da ima takvog pomoćnika i zašto je do sada imenovan Jovanović, a ne i ostala dva pomoćnika? – pita Baković, dodajući ovome i zapitanost gde je pomenuti kandidat stekao godinu iskustva u struci koja je potrebna za obavljanje posla.\nBaković traži i odgovor na pitanje da li još neki grad u Srbiji ima poziciju pomoćnika gradonačelnika za kulturne manifestacije i saradnju sa partnertskim gradovima.\n- Priča oko imenovanja na važne funkcije onih koji su učestvovali u nezakonitoj smeni 2010. godine podseća na primer direktora banke koji mora da zaposli radnike obezebeđenja iako su sudskim presudama osuđeni za raniju pljačku te iste banke – smatra predsednik „Otpisanih“.\nPrema njegovim rečima, postoji još jedan razlog koji vidi kao razlog za ostavku gradonačelnika.\n- Nije javno pokrenuo pitanje bahatosti, niti inicirao smenu direktorke jedne ustanove kulture. Ta direktorka je članica Srpske napredne stranke, koja ne plaća ogromne račune ni za struju, ni za električnu energiju – kaže Baković, ocenjujući da građani imaju pravo da znaju o kome se radi, kao i pravo da budu upoznati sa tim da li je neko naredio da se, kako je rekao, ta bruka Srpske napredne stranke – zataška.